Sonata „Appassionata” op. 57 de Beethoven: 
analiza unui interpret 

REZUMAT - O analiză hermeneutică, interpretativă implică trecerea dincolo de analiza formală şi armonică, 
pentru a include aspecte legate de retorică, toposuri şi dramaturgie. Aspectele muzicale legate de limbaj, precum 
retorica şi narativitatea, au menirea de a insufleti interpretarea, dându-i un sens comunicativ. Această lucrare 
prezintă o serie de concluzii interpretative specifice, ce decurg din analiza unor parametri precum tempoul, 
articulaţia, timbrul sau dinamica. 

Semnificaţia muzicală a fost uneori comparată cu o reacție corporală la ascultarea muzicii, cântatul cu vocea, dans 
şi cântatul la un instrument. La rândul lor, Hepokoski si Darcy au subliniat importanţa „prezenţei absentelor” in 
analiză, respectiv a concentrării atenţiei asupra a ceea ce lipseşte din partitură. Aceste afirmaţii l-au inspirat pe 
autorul prezentei lucrări să întreprindă o analiză hermeneutică a Sonatei pentru pian ,,Appassionata’”’ de 
Beethoven, din punctul de vedere al interpretului. 

În Op. 57, Beethoven pare să experimenteze cu valoarea simbolică a reprezentării unei absente. Unii parametri 
muzicali fundamentali, precum armonia, linia melodică sau mişcarea, lipsesc sistematic din cele trei teme 
principale ale Sonatei. Cum pot fi înțelese aceste absente din punct de vedere hermeneutic? 

De prea multe ori, analiza academică nu are legătură cu nimic altceva decât cu ea însăși, reflectând parcă ideologia 
depăşită a așa-numitei „muzici absolute”. Pe de altă parte, interpreţii s-au bazat pe propria lor intuiţie pentru a 
trage concluzii care depăşesc sfera analizei armonice şi formale, ignorând decenii de studiu intens asupra 
semanticii şi simbolurilor muzicale. Prin stabilirea unor legături între interpretare şi analiză, interpreţii vor avea 
de câştigat criterii, iar teoreticienii, forță argumentativă. 

Cuvinte cheie: Beethoven, Appassionata op. 57, analiză hermeneutică, interpretativă, absenţă expresivă. 


1 Introducere 


Sonata op. 57 „Appassionata ” a fost compusă între 1804 şi 1805 şi publicată la Viena, în 1807. Într-o versiune 
pentru patru mâini, publicată în 1838, editorul August H. Cranz a numit lucrarea La Passionata, însemnând, 
probabil, „Patetica”!. Opusul 57 aparţine celei de-a doua perioade creatoare a lui Beethoven, cunoscută drept 
„eroică”. Între 1804 si 1806, pe lângă Simfonia a III-a (1803), Beethoven a compus și prima versiune a operei 
Fidelio, Cvartetele de coarde op. 59, Concertul pentru pian în Sol major şi sonata înrudită cu Appassionata, 
Waldstein op. 54. În cea de-a doua sa perioadă, până în anul 1812, lăsând în urmă perioada tinereții, Beethoven își 
începe maturitatea artistică. Potrivit lui William Kinderman, aceasta este marcată de o „puternică dimensiune 
simbolică sau mitică, întruchipată într-o naraţiune intrinsec muzicală”?. În acest sens, Kinderman aduce drept 
exemple Op. 57, Andante con moto din Concertul pentru pian în Sol major, Simfonia a V-a, Uvertura la Egmont 
şi altele. 

Profilul dramaturgic general „de la tragic la tragic” coincide cu intriga generală a Sonatelor ,, Pathétique” 
op. 13 şi „ Furtuna”, op. 31, nr. 2. În plus, atât aceasta din urmă, cât si Op. 57 contin trimiteri clare la recitativ în 
primele lor parti. Intriga „tragică” poate fi privită şi ca o versiune negativă a dramaturgiilor „triumfante” din 
uvertura Egmont sau Simfonia a V-a. 

Urmează o analiză a fiecărei parti, cuprinzând aspecte legate de retorică, toposuri si dramaturgie, precum şi 
comentarii din perspectiva interpretului. În ciuda numeroaselor exemple muzicale, autorul recomandă păstrarea la 
îndemână a unui exemplar al Sonatei, pentru a însoţi lectura lucrării. 

Conform teoriei vehiculate în secolul al XVIII-lea, şi mai ales stilului muzicii pentru pian solo al acelei 
perioade, autorul prezentei lucrări înțelege genul sonatei ca fiind reprezentarea unui discurs editat, improvizat. 

1 Hinrichsen, Beethoven. Die Klaviersonaten, 258. 


2 Kinderman, Beethoven, 219, („a heightened symbolic or mythic dimension that is embodied in an intrinsically musical narrative”). 

J. A. P. Schulz, de exemplu, face o analogie între sonata şi un monolog: „marcat de tristeţe, suferință, durere, sau 
de duiosie, plăcere şi bucurie; folosind o muzică mai animată, el (compozitorul — n. t.) ar putea dori să descrie o 
conversaţie înflăcărată între personaje similare sau complementare; sau ar putea dori să descrie emoții pasionale, 
furtunoase sau contrastante, sau unele blânde, delicate, suave si încântătoare”. 


2 Partea I, Allegro assai 


Tema principală: Într-o analiză formală, cel putin conform concepţiei lui Schenker și a discipolilor săi, printre 
care William Caplin, am numi această primă temă ,,propozitie” (Satz): enunţ + continuare + cadență. Desigur, 
acest tip de analiză „organică” dă impresia că totul este aşa cum trebuie să fie, ignorând astfel surpriza uimitoare 
a acestei deplasări cu un semiton mai sus, la Sol bemol major. Cadentele cu acestă treapă a doua alterată, numite 
cadente napolitane, se întâlneau frecvent în momentele patetice din opere. Însă ar fi mai productiv dacă am privi 
această deplasare din perspectivă dramaturgică, ca pe o întorsătură de situaţie. Ca şi cum vorbitorului virtual i-ar 
veni brusc ideea de a spune acelaşi lucru pe un ton şi într-un mod total diferite. În repertoriul clasic şi romantic, 
o idee bună este, de obicei, aceea de a imagina un subiect muzical expunandu-si discursul ca şi cum l-ar inventa 
în timp real, şi nu ca și cum muzica ar fi compusă și bătută în piatră, pentru a fi reprodusă cu exactitate. În acest 
caz, ne vom opri pentru o clipă asupra acestui tip particular de „repetare corectată”, denumită în retorică metanoia. 
Se pare că are o importanţă specială în vocabularul expresiv al lui Beethoven. 
Pe lângă aceste aspecte formale şi retorice, observăm 5 combinaţii diferite sau intersectări de toposuri: 


e În primul rând, tema principală se aude şi este interpretată ca o versiune disforică a unei trimiteri la 
pastorală, iniţial în măsura de 12/8 şi în Fa major. Cu toate acestea, pe lângă modul minor, tema creează 
o senzaţie puternică de vid: nuanţa de pianissimo, lipsa acompaniamentului armonic, distanța melodica 
acoperită de temă şi distanţa dintre mâini contribuie la crearea acestei senzaţii de gol, mai ales la începutul 
unei sonate. Această variantă dezgolită, disforică a unui metru triplu poate fi interpretată ca o negare a 
fericirii terestre asociate câmpului semantic al pastoralei. 

e in al doilea rând, „semnalele” de vânătoare (arpegii cu ritm punctat) în tandem cu „unisonul 
ameninţător” par să facă referire la un alt semn disforic sau negativ. În secolul al XIX-lea, cornii si 
vânătoarea erau de obicei asociate cu libertatea şi amintirile trecutului“. În opera tragică, „unisonul 
amenintator” apare ca o prevestire a unei primejdii iminente, cu precădere în recitativele accompagnato”. 

e in al treilea rând, acestor „semnale” amenințătoare li se răspunde printr-un „recitativ” (mis. 3-4) 
implicând liricul sunet superior învecinat (do-re-do). Alături de combinaţia de toposuri, remarcăm 
contrastul dintre o pulsatie fermă şi una liberă. Din punct de vedere interpretativ, atât in plan agogic, cat 
şi în plan sonor, se poate evidenția unitatea întregii structuri, sau, dimpotrivă, ciocnirea termenilor 
contradictorii între mas. 1-2 şi 3-4 (vezi ex. 1). 


Allegro assai. 


Ex. 1. L. van Beethoven, Sonata op. 57/1, începutul. 


e inal patrulea rand, un alt „semnal” sofisticat apare in mas. 10, sub forma celebrului motiv al „bătăii”. 
Acesta se îmbină aici cu o altă trimitere la opera, tempesta, în mas. 12-15, si cu un katabasis sugerând 
ideea de catastrofă, de la o extremă la alta a registrului. Ultima secvenţă acordica forte/piano, anacruză a 


3 J. A. P. Schultz citat de Stanley, „Voices and Their Rhythms”, 109. Mai multe detalii despre contextul istoric al sonatei secolului al XVIII-lea 
in: Stanley, „Genre Aesthetics and Functions” şi Beghin și Goldberg, Haydn and the Performance of Rhetoric („marked by sadness, misery, 
pain, or of tenderness, pleasure and joy; using a more animated kind of music, he might want to depict a passionate conversation between 
similar or complementary characters; or he might wish to depict emotions that are impassioned, stormy, or contrasting, or ones that are light, 
delicate, flowing, and delightful”). 

4 Rosen, The Romantic Generation, 117. 

5 Pentru descrierea şi câteva exemple paradigmatice ale „unisonului amenintator” în operă, vezi Grimalt, Mapping Musical Signification, 344f. 


6 Mai multe despre trimiterea la „recitativ” în Grimalt, Mapping Musical Signification, 335f. 

mas. 16, prefigureaza, prin secunda mica descendenta re bemol-do, multe alte pianti, ca, de exemplu, in 
tranziţie”. 

e  Încele din urmă, opoziția dintre solist si tutti, care poate fi auzită ca o trimitere la stilul de concert, pare 
să explice modul de desfăşurare a restului temei I, până la tranziţie: „semnale” individuale în pianissimo 
versus fanfara colectivă în fortissimo, apoi din nou un „recitativ”, pregătind dominanta lui La bemol 
major, tonalitatea temei secunde. 

Toate aceste cinci interferenţe de toposuri sunt desfăşurate şi continuate; nu există alt material. Pentru a le 
rezuma, începutul Op. 57 poate fi auzit ca o reprezentare a unui discurs spontan pe un ton tragic, cu conotații 
pastorale şi de vânătoare, plasat în cadrul generic al operei seria şi al concertului. Astfel, o rostire aparent 
personală, disforică, este înveşmântată în două genuri publice, colective. Din punct de vedere retoric, „întrebarea” 
inițială (mas. 1-4, vezi ex. 1) planează asupra întregii parti I. 

Asa-numitii clasici vienezi, în special Beethoven, tind să folosească fiecare detaliu, inclusiv 
acompaniamentele, ca material tematic. Să luăm, de exemplu, trimiterea la „recitativul secco” din mas. 3-4. 
Aceasta revine în măs. 41, când tema secundară este întreruptă (vezi ex. 2). 

Ex. 2. L. van Beethoven, Sonata op. 57/1, măs. 40-46. 


O altă abordare analitică, care poate fi productivă — şi strâns legată de analiza toposurilor — este din punctul de 
vedere al câmpurilor semantice. Fiecare topos identificat poate fi subsumat unei categorii mai largi, ajutând la 
localizarea cadrului muzical. În acest caz, „unisonul amenințător”, trimiterile la recitativele secco şi 
accompagnato, precum şi tonul exaltat, tragic, toate indică opera tragică drept cadru de referință. Numeroşi 
interpreţi înțeleg acest tip de conexiuni fie intuitiv, fie în baza studierii contextului muzicologic şi istoric al acestor 
trimiteri. Andras Schiff, de exemplu, califică deplasarea la Sol bemol major din mas. 5 drept „periculoasă, 
întunecată, amenințătoare”. Astfel, interpreţii, in mod conştient sau inconştient, pot răspândi cunoştinţe muzicale, 
atât prin actul interpretării, cât şi descriindu-si interpretările. 

În completarea analizei noastre asupra toposurilor am putea introduce termenul de izotopie. Izotopia poate fi 
definită ca o serie de apariții de toposuri, care au în comun un anumit conţinut semantic, în ciuda faptului că 
prezintă morfologii diferite. Izotopiile conferă coerenţă discursului artistic, devenind totodată emblematice pentru 
stilul unui compozitor sau pentru o anumită piesă. În acest sens, golul sau absenţa este, fără îndoială, una dintre 
principalele izotopii ale întregii lucrări. 

Revenind la tema principală, aş dori să adaug o observaţie de natură retorică, apoi una de natură dramaturgică. 
Din punct de vedere retoric, „recitativul” pe dominantă este perceput ca o interogatie, iar arpegiul initial 
descendent ca o afirmaţie” (vezi ex. 1). 

Din punct de vedere dramaturgic, răspunsul dat unui „semnal” militar sau de vânătoare printr-un gest liric 
capătă valoarea unui arhetip dramaturgic minimal sau a unei dramateme. Aceasta este o caracteristică distinctivă 
a stilului clasic vienez. Există aici o interesantă filiatie literară în genul medieval al pastourellei, în care un cavaler 
întâlneşte o păstorită. În opinia lui Erich Auerbach, această opoziție imediată între caracterul martial și cel pastoral 
îşi are originea în versurile vechilor poeţi provensali („goes back to the early Provençal poets”) şi a avut o 
longevitate remarcabilă („was remarkably long-lived”)!0. Această combinaţie apare frecvent în muzica lui Haydn, 
Mozart şi Beethoven. Să ne gândim la Simfonia „Jupiter ” sau la unul dintre modelele precursoare ale lucrării pe 
care o analizăm, Sonata pentru pian op. 2, nr. 1 (1795), scrisă în aceeaşi tonalitate fa minor!!. 

Într-o schiţă preliminară, „semnalul” initial apare în măsura de 4/42 (vezi ex. 3). 


7 Despre gestul madrigalesc de pianto vezi Grimalt, Mapping Musical Signification, 33. Mai multe despre toposul de opera tempesta in 
McClelland, Tempesta. Pentru figura retorica a katabasis-ului, vezi Grimalt, Mapping Musical Signification, 50, 57. 

8 Schiff, Beethovens Klaviersonaten und ihre Deutung, 58. 

9 Despre interogatia retorică muzicală (Interrogatio), vezi Grimalt, Mapping Musical Signification, 59, 60. 

10 Auerbach, Mimesis. The Representation of Reality in Western Literature, 350, 360. 


DA 


11 Mai multe despre începutul Simfoniei ,, Jupiter” în Grimalt, Mapping Musical Signification, 35. Mai multe despre Sonata în fa minor op. 2, 
nr. 1 în Grimalt, ,,«Rhetorical» Versus «Organicist» Performances”. 


12 „Der Rhythmus der Skizze ist schwerer Marschtritt, der endgültige Rhythmus eine Gestalt von schwebender Kraft”. („Ritmul schiţei este 
un pas militar, greoi, in timp ce ritmul din versiunea finală apare ca o forță amenintatoare”.) Uhde, Beethovens Klaviermusik, 192. 

Ex. 3. L. van Beethoven, Sonata op. 57/1, schița preliminară a temei principale. 


Trecerea la măsura de 12/8 este una subtilă. Pe de o parte, subdiviziunea triplă întăreşte apropierea de pastorală, 
asociată de obicei cu tonalitatea Fa major. Astfel, câmpul semantic al pastoralei, respectiv fericirea pământeană pe 
care o reprezintă, ar fi negate de două ori, atât din punct de vedere metric, cât şi modal. Pe de altă parte, ritmul 
punctat în tempo Allegro în măsura de 12/8 conferă o profunzime tragică, pe care ritmurile marţiale nu ar putea să 
o transmită. În mod tradițional, ritmul incisiv punctat era asociat cu uvertura franceză şi, din punct de vedere 
genealogic, cu Intrarea lui Ludovic al XIV-lea (Entrée). Datorită ritmurilor punctate incisive, aceste „semnale” 
iniţiale se îndepărtează de atmosfera militară sau de vânătoare propriu-zisă, precum si de varianta pastorală rustică, 
pentru a se plasa pe un plan superior, cu ambiţii estetice înalte, precum tragedia sau opera seria. Aici, principala 
provocare pentru interpret este măsurarea corectă a şaisprezecimilor, care trebuie să fie foarte scurte, dar executate 
fără grabă, pentru a se păstra atmosfera de demnitate şi grandoare. 

Un alt aspect de remarcat pe această uimitoare primă pagină este aspectul spaţial al primei temei. Din punct 
de vedere melodic, aceasta acoperă un ambitus remarcabil de două octave. În plus, aceleași două octave separă 
ambele unisonuri de la mâna dreaptă şi stângă, subliniind astfel sentimentul de „vid” sugerat de toposul „unisonului 
amenințător”. Distanţa dintre mâini continuă să crească în mas. 12-13, chiar înaintea primului indice al unei serii 
de katabasis cu caracter catastrofal. În finalul Expoziţiei, în măs. 65, un unison pe la bemol separă cele două mâini 
printr-un interval de cinci octave, fără nimic între ele. 

Acest aspect spaţial ar putea fi un prim indiciu pentru pentru ceea ce ar putea deveni, în analiza noastră 
hermeneutică, problema centrală a întregii lucrări: tăcerea ca semn al reprezentării unei ,,absente”. Deja după 
prima notă din mas. 1, mişcarea pare să se oprească. „Semnalul” nu are niciun acompaniament care să marcheze 
vreo mișcare sau armonie. Următorul recitativ din măs. 3 prezintă într-adevăr un strop de armonie, însă doar ca o 
expresie ritmică şi melodică minimală, o notă învecinată. Apoi, linişte. O a doua încercare în Sol bemol major: din 
nou tăcere şi oprirea mişcării. Recitativul şi trilul au același efect paralizant. „Negarea” mișcării, a melodiei, a 
armoniei, a unei scriituri echilibrate între sopran şi bas — totul pare să facă parte dintr-o strategie retorică de 
accentuare a nemiscarii, uneori a liniștii asurzitoare, care vor sfârși prin a coplesi întreaga piesa. 


Paralelism nuantat, sau Metanoia 


O altă întrebare, care se naşte odată cu tema principală a Appassionatei, este: ce înseamnă atunci când Beethoven, 
imediat după ce începe expunerea unei teme, o reia în altă tonalitate? Aici, tema în fa minor nu este expusă în 
întregime, când revine deja în Sol bemol major. La fel se întâmplă şi cu tema principală a finalului. Din punct de 
vedere armonic, este o trimitere la cadenta napolitană, impregnată de nuanțe patetice. Se pare, însă, că e mai mult 
decât atât. La începutul secţiunii Dezvoltării, în măs. 66, alterarea cromatică este descendentă, fa devenind fa 
bemol, notat ca Mi major. 

În Cvartetul op. 95, care poate fi privit ca o altă lucrare înrudită cu Appassionata, are loc aceeaşi deplasare 
cromatică la Sol bemol major, in mas. 6. Un alt cvartet, op. 59, nr. 2, începe într-un mod izbitor de asemănător 
(vezi ex. 4). 


Allegro 
oe 
f . 


FEG : 


i| 
e 
4) 


= = =: + T E am a 2 T 

PP 4 ~; D. j ps 

E gs: = ee a_r 
sei Pi + oe = i i Î T 

LL Si Af 

Ex. 4. L. van Beethoven, Cvartetul op. 59, nr. 2/1, începutul. 


In Trioul cu pian in do minor, deplasarea are loc tot cu un semiton mai sus, in mas. 5. In primele părţi ale 
Sonatelor ,,Waldstein” şi op. 31, nr. 1, deplasarea are loc cu un ton mai jos. Acesta pare a fi un gest retoric 
semnificativ. Chiar şi Joseph Haydn, în finalul ultimei sale Sonate pentru pian, Hob. XVI: 52, procedează la fel: 
o coroană care întrerupe discursul muzical, apoi o deplasare cu un ton mai sus (vezi ex. 5). 


13 Mai multe despre originea ritmurilor caracteristice uverturii franceze în Grimalt, Mapping Musical Signification, 150, 151. 

Ex. 5. J. Haydn, Sonata Hob. xvi: 52/11, începutul. 


Remarcăm în ultimele două exemple, la fel ca in Op. 57, opririle intercalate, sugerând parcă o ezitare, sau un 
moment în care subiectul decide cum să reia tema şi să continue. Este cu siguranță un gest deliberat: transpozitia 
în Sol bemol major este prezentă încă din primele schiţe ale temei principale!*. Ea sună ca o emblemă a stilului lui 
Beethoven, si nu numai al lui. Schubert face acelaşi lucru, de exemplu la începutul Trioului pentru pian op. 99/1, 
unde discursul muzical se deplasează cu un ton mai sus. Acest lucru ar putea simboliza dorința de a vedea si 
prezenta lucrurile dintr-un alt unghi. L-am putea privi ca pe o auto-corectare retorică. Ca şi cum un vorbitor, tocmai 
atunci când încearcă să-şi găsească cuvintele, vrea să le nuanteze sau să le spună pe un alt ton, sau într-un alt mod 
gramatical. Jürgen Uhde descrie versiunea transpusă a temei ca fiind „în mod evident la modul subjonctiv” 
(Konjunktiv)'5. În Retorică, acest lucru poate fi numit paralelism (izocolon) sau metanoia (correctio). Primul 
termen este definit ca reprezentând două sau mai multe propoziţii cu aceeași structură sintactică, dar cu conţinut 
semantic sau nuanţe diferite!6. Cel de-al doilea, ca „înlocuirea a ceea ce tocmai s-a spus, cu ceva mai puternic”!7. 
Într-un discurs live, ambii termeni reprezintă un subiect care îşi corectează cuvintele în timp real. Din punct de 
vedere muzical, este ca şi cum compozitorul şi-ar expune atelierul în fata publicului. Sau, mai degrabă, ca si cum 
improvizatorul şi-ar dezvălui ezitarile (dubitatio). 

Cu toate acestea, imediat după această deplasare, în măs. 9, persona muzicală pare să rectifice devierea pentru 
a confirma întrebarea iniţială pe aceeași dominantă a tonalitatii fa minor, prezentată în mas. 3. Alterările din 
celelalte exemple fac același lucru. Sună ca un topos retoric. 

Această duplicare expresivă poate fi observată si în tendința lui Beethoven de a asocia lucrări de același gen, 
dar cu caracter diferit. Cele mai cunoscute exemple sunt cuplarea Simfoniei a V-a cu a VI-a, a Sonatei pentru 
vioară în la minor, op. 23 cu cea in Fa major, op. 24, şi, desigur, a luminoasei Sonate ,, Waldstein” cu tragica 
„Appassionata ”. Tot dintr-o perspectivă culturală mai largă, Lawrence Kramer numeşte această procedură dublare 
expresivă: „o formă de repetiţie, în care versiunile alternative ale aceluiaşi tipar definesc o diferență fundamentală 
de perspectivă”!. El o numeşte trop structural şi aduce numeroase exemple din muzica, arta şi literatura secolului 
al XIX-lea. 

În mod tipic pentru Beethoven, deplasarea cromatică din mas. 5 de la fa la sol bemol devine un bloc constructiv 
şi expresiv pentru întreaga Sonatd. In mas. 8-9, deplasarea cromatică ia forma unui nou motiv percusiv, de data 
aceasta cu profil descendent. Ne vom opri asupra acestui motiv al „bătăii” în cele ce urmează mai jos. Aici, el ne 
interesează ca sursă motivică a secundei mici descendente, care va genera, în consecință, gestul madrigalesc de 
pianto, modalitatea tradițională prin care muzica exprimă „plânsul”!?. Tranzitia prezintă o abundență de pianti 
(vezi ex. 6). Ulterior, aceste pianti apar şi în Epilogul Expoziţiei, în măs. 55, 58 şi 59, precum şi în tranziția spre 
tema secundară, în secțiunea Dezvoltării, între măs. 100-104. 

Pentru interpret, executarea corectă a acestor pianti presupune o articulaţie corectă, într-o „silabă”, nu în două. 
Aceasta înseamnă că rezolvarea disonantei trebuie să fie nu numai legată de nota anterioară, ci şi mai scurtă şi mai 
uşoară, ceea ce Beethoven încearcă să indice prin notație. „Pianti” din mas. 26-32 se încheie cu o pătrime, în 
timp ce următoarele, din măs. 32-34, sunt notate cu pătrimi cu punct (vezi ex. 6). 


14 Frohlich, Beethoven 's ,, Appassionata”’ Sonata, 3. 

15 Uhde, Beethovens Klaviermusik, 204. 

16 Baldick, Oxford Dictionary of Literary Terms, Parallelism, 247. 
17 Burton 2006, „Silva Rhetorice”. 


18 Kramer, Music as Cultural Practice, 1800-1900, 22 si urm. (,,a form of repetition in which alternative versions of the same pattern define 
a cardinal difference in perspective”). 


19 Uneori pianto este denumit şi motivul „suspinului”: vezi Monelle, The Sense of Music, 17. 


20 Observatia îi aparţine lui Charles Rosen (Beethoven 's Piano Sonatas, 193), remarcând creşterea gradului de precizie a notatiei la Beethoven. 

Ex. 6. L. van Beethoven, Sonata op. 57/1, mas. 25-34. 


Revenind la pianto din mas. 15-16, in forte/piano, acesta confirma reprezentarea unui cadru specific operei, in 
care un recitativ accompagnato, plin de tensiune dramatică, ar ceda în fata unei manifestări intime şi a unui recitativ 
secco, introdus printr-un sextacord in piano subito, pe o coroană. Executarea acestui acord uşor arpegiat, asa cum 
ştim că se obişnuia până la mijlocul secolului XX, întăreşte trimiterea la reprezentarea acestui „recitativ” secco. 
După coroană, ne-am putea aștepta la continuarea recitativului schematic în măs. 3, sau 7, aşa cum s-a întâmplat 
în Op. 31, nr. 2/1. În schimb, ceea ce urmează este o repetiție variată a temei principale. De data aceasta, efectul 
sonor este şi mai dramatic. Ritmul „bătăii” se regăsește în pulsatia de optimi în stilul unui ritm de tobă, în tranziție, 
în mas. 24. Această filiatie este confirmată ulterior, în Repriza temei principale. 

În Tranzitie (mas. 24 şi urm., vezi ex. 6), elementul spatial semnalat in tema principală se manifestă din nou 
în pianti din măs. 28-29, fiind reluat în registre diferite. Este una dintre modalitățile prin care acest gen cameral 
invocă o reprezentare teatrală, sugerând lamentarea cuiva spre toate părțile scenei, până când primeşte o replică 
scurtă — poate în interiorul său — în tema secundară. 

Voi deschide în continuare o scurtă paranteză pentru a mă referi la celebrul motiv al „bătăii”, care constituie 
unul dintre semnele cheie ale Op. 57. 


Motivul „bătăii” 


Celebrul motiv tatatatah, Klopfmotiv în germană, este adesea descris ca „bătaia destinului”, în special în cultura 
populară. Această descriere provine dintr-un comentariu făcut de Anton Schindler referitor la Simfonia a V-a, 
spunând că reprezintă „destinul care bate la ușă”?!. Cu toate acestea, interpretarea lui Schindler nu mă convinge. 
Ceea ce aud în acest motiv este originea sa marțială, asemenea semnalului unui cornet, dar într-un tempo mai lent. 
Dacă adăugăm la aceasta modul minor, el se transformă într-un „semnal disforic, o chemare la auto-reflecție”. 
Primele schiţe ale Simfoniei a V-a datează din perioada în care a fost compus Op. 57’. Structurile celor două 
lucrări sunt izbitor de asemănătoare, astfel încât semnificaţia originală a motivului ,,bataii” din Sonata ar putea fi 
un indiciu bun pentru interpretarea celebrei simfonii, în care acesta străbate aproape întregul material tematic, în 
toate cele patru parti. În contextul primei parti a Sonatei, şi din perspectivă dramaturgică, „bătaia” apare pe 
neaşteptate in mas. 10, însă sensul său expresiv este pe deplin dezvăluit doar privit retrospectiv, ca o premonitie a 
„semnalelor” disperate din finalul Dezvoltarii, din măs. 130-134. În acest caz, Jiirgen Uhde le mai numeşte 
„semnale de trompetă” Trompetensignale (vezi ex. 7)”. 


21 Schindler, Biographie von Ludwig van Beethoven, 158. Se pare că Schindler ar fi preluat ideea „destinului” dintr-un comentariu facut de 
A. B. Marx referitor la Simfonia a V-a de Beethoven. Citat fără sursă in Swafford, Beethoven. Anguish and Triumph, 1012, n. 13. 


22 Frohlich, Beethoven 's ,, Appassionata”’ Sonata, |. 
23 Uhde, Beethovens Klaviermusik, 206. 

Ex. 7. L. van Beethoven, Sonata op. 5 7, măs. 130-133. 


e 


Un exemplu similar apare la începutul primei parti a Simfoniei a V-a de Mahler (vezi ex. 8). Indicatia 
compozitorului este „În ritm măsurat. Strict. Ca un marş funerar”. Această indicație se potriveşte cu titlul general 
al prime parti, Trauermarsch [Mars funerar], şi face lumină asupra sensului disforic al unui astfel de „semnal”. 


In gemessenem Schritt. Streng. Wie ein Kondukt. 

Ex. 8. G. Mahler, Simfonia a V-a/1, începutul. 


Începutul Simfoniei a V-a de Mahler pare să facă trimitere mai degrabă la „Marşul de prezentare” 
(Generalmarsch) al armatei imperiale austro-ungare, decât la Simfonia a V-a a lui Beethoven (vezi ex. 9). 
Interesant este că aici indicatia este „Într-un tempo putin mai lent decât marșul obișnuit”. Oare Beethoven cunoştea 
la rândul său acest marș? S-ar prea putea, deoarece ştim că armata imperială obişnuia să se prezinte la paradele de 
stradă la care participa o mulțime de oameni”. 


. Generalmarsch. 
In etwas langsamerem als dem gewöhnlichen Marschiempo. 
a > > > 


Ex. 9. „Marșul de prezentare” al armatei imperiale austro-ungare. 


În orice caz, cunoscând această versiune euforică a semnalului vom putea percepe mai uşor caracterul 
amenintator al versiunii sale lente, in mod minor. De exemplu, în Repriza (mas. 90) părții Andante sostenuto a 
Sonatei pentru pian, D. 960 de Schubert, „Serenada” cu caracter disforic de la început pare să fie marcată de o 
disperare patetică prin adăugarea acestor „semnale” prea lente, vlăguite, lipsite de energia lor inițială (vezi ex. 10). 


a > 
a iS $5 

Ex. 10. F. Schubert, Sonata D. 960/11, mas. 90-93. 


În mod similar, în secțiunea mediană Allegro în mod major a Baladei op. 10, nr. 1 de Brahms, acest motiv 
poate fi asemuit cu uşurinţă unor „semnale întârziate de alămuri” (vezi ex. 11). 


24 Brion, Vienne au temps de Mozart et de Schubert, 90. 


Lucrări de muzicologie 38, nr. 1 (2023) 
13 


Joan Grimalt 
Sonata „Appassionata” op. 57 de Beethoven: analiza unui interpret 


Ex. 11. J. Brahms, Balada op. 10, nr. 1, mas. 27-29. 


Uneori, motivul „bătăii” aduce mai degrabă cu o trimitere la sunetul unei tobe, decât a unui „cornet”. A se 
vedea, de exemplu, trecerea la tema a II-a din partea a Il-a, Adagio, a Sonatei op. 31, nr. 2/11 de Beethoven 


(vezi ex. 12). 
dt = 
PPRT aa 


Ex. 12. L. van Beethoven, Sonata op. 31, nr. 2/ II, mas. 16-19. 


a itzi i 

Un alt exemplu interesant al acestei variante percusive poate fi auzit chiar din prima măsură a Cântecului 
destinului (Schicksalslied) op. 54 (1868-71) de Brahms, precum şi pe tot parcursul lucrării. Este tentant să credem 
că Brahms, cunoscând cu siguranță cartea lui Schindler, a preluat interpretarea pe care acesta din urmă a dat-o 
„motivului bătăii”. Dar, indiferent dacă îl interpretăm intertextual, ca o trimitere la concepția lui Schindler în 
termeni de „destin”, sau îl privim din punct de vedere genealogic, ca pe un „semnal cu rezonanțe patetice”, în 
ambele cazuri legătura cu poezia impunătoare a lui Hölderlin, în fatalismul său neoclasic, pare să fie perfect 
justificată. 

O altă lucrare contemporană a lui Beethoven, care conţine un motiv similar al „semnalului”, în afară de 
Simfonia a V-a şi Op. 57, este Concertul pentru pian nr. 4, op. 58/1 (1808, vezi ex. 13). 


Allegro moderato 


Ex. 13. L. van Beethoven, Concertul pentru pian nr. 4, op. 58/1: începutul. 


Datorită asa-numitelor ,,cvinte de corn” si serenitatii pastorale a acestei teme, „semnalele” de aici, ca in 
exemplul următor, amintesc mai degrabă de lumea simbolică a „vânătorii”, reprezentată printr-o meditaţie 
ex tempore, de tip recitativ. 

Concertul pentru vioară op. 61/1 (1806, vezi ex. 14) prezintă, de asemenea, o notă repetată, care poată fi legată 
genealogic de un „semnal martial”. „Semnalul” lent este prezentat în opoziţie arhetipală cu un gest liric, ca şi cum 
acesta din urmă ar reacționa la acel ,,semnal” lent, sau ca şi cum atât „semnalul”, cât si „reacţia lirică”, ar fi 
reprezentate ca având loc în interiorul subiectului. De remarcat, că „motivul bătăii” a fost extins la cinci note. 


Allegro, ma non troppo 
dd J) SII 
———— = 
= 


P dolce 

Ex. 14. L. van Beethoven, Concert pentru vioară op. 61/1, începutul. 

Aceeaşi variantă percusiva cu cinci note poate fi auzită şi în secțiunea mediană a Baladei op. 10, nr. 2 de 
Brahms (vezi ex. 15). 


Ex. 15. J. Brahms, Balada op. 10, nr. 2, mas. 24-33. 


Ca orice alt semnal, „motivul bătăii” anunţă sosirea cuiva sau a ceva. In Op. 57/1, energia potenţială a acestor 
semnale este eliberată pentru prima oară în anacruza măsurii 14 şi în ulteriorul episod furtunos de arpegii 
descendente, specifice stilului de concert (vezi ex. 16). 

Ex. 16. L. van Beethoven, Sonata op. 57/1, mas. 14-16. 


Apoi, în loc de o continuare a recitativului ce părea anunţată de sextacordul din mas. 16, remarcăm o combinaţie 
între toposurile de „fanfară” şi de „tempesta”, in mas. 17 şi urm. Din punctul de vedere al formei, această secțiune 
este de obicei denumită repetiție variată (angegangene Wiederholung) a temei principale”. Din punct de vedere 
retoric, furtunoasa „fanfară” apare în irruptio, pe neaşteptate, si largind, fortissimo subito tutti, fiecare segment 
pianissimo al repetitiei variate a temei principale, în ritm sincopat şi în crescendo (vezi ex. 17). 

Ex. 17. L. van Beethoven, Sonata op. 57/1, mas. 17-20. 


Aici, scriiturile „unisonului amenintator” si „Orchestrei mari” sunt puse în opoziţie. Din punctul de vedere al 
toposurilor, două toposuri ale operei clasice sunt puse fata în fata: „ombra” şi „tempesta”. Deşi ambele trimiteri 
împărtăşesc aspectul Sublimului (Erhaben), aşa cum era înţeles în secolul al XVIII-lea, primul tinde să însoţească 
reprezentarea supranaturalului, în timp ce al doilea este asociat cu violenţa naturală sau umană, manifestată în 
lupte?6. 

Toposul de tempesta din mas. 17 fusese anunţat in mas. 14-15 (vezi ex. 16). Se poate spune că tempesta joacă 
unul dintre rolurile principale în această reprezentare a dramei muzicale. După izbucnirea sa, urmată de cedarea în 
fata semicadentei care deschide a doua prezentare a temei principale, furtunosul topos domină pe tot parcursul 
Epilogului, devenind figura centrală în primul model al Dezvoltării, in mas. 79 si urm. Între timp, trimiterile la 
toposurile dramei muzicale (,,recitativ”, „unison amenintator”, „ombra”, „tempesta”, „semnale” amenințătoare), 
toate în cadrul operei seria, apar cu o frecvenţă covârşitoare. Mai târziu, la începutul Dezvoltării, apare o altă 


25 Ratz, Einführung in die musikalische Formenlehre, 23, 31, 33, 36 etc. 


26 Pentru toposurile specifice operei „ombra” şi „tempesta”, vezi McClelland, Tempesta, precum si o sinteză a acestora în cartea mea intitulată 
Mapping Musical Signification, § 8.5.3 şi 8.5.4. Pentru „Sublim” (Erhaben), vezi Sisman, „Pathos and the Parhetique”. 

trimitere la operă, „Duetul dragostei”, pe măsură ce figura lirica de tip recitativ din mas. 3 este repartizată între 
registre (vezi ex. 18)”. 


é pdf je y= — ac SR IN ee 


ow a = — 

ew =: zip stea ae ig vi Ra #2: 
|: koz ~ z bg: E — : i E = 
dz iz H 2 He ia: === Giga: tg: TELA == ==: == 
e — = i 


Ex. 18. L. van Beethoven, Sonata op. 57/1, mas. 71-78. 


O altă interpretare posibilă a contrastului puternic dintre mersul frenetic al şaisprezecimilor şi nuanța 
precedentă de pianissimo, sau dintre acordurile fortissimo pe toată suprafaţa claviaturii şi ,,semnalele” 
amenințătoare, ar putea fi o trimitere la toposul de concert. Virtuozitatea interpretativă este cu siguranță una dintre 
trimiterile din Sonatd. Într-un concert, după cum se ştie, principala opoziţie structurală este aceea dintre tutti si 
solo, opoziţie care poate fi utilă pentru înţelegerea schimbărilor bruşte de dinamică şi scriitură din Op. 57. 

Optimile repetate din tranziţie, din măs. 24-26, sunt interpretate de obicei ca fiind derivate din motivul „bătăii”. 
Mai importantă decât filiatia lor motivică pare însă a fi noutatea continuității ritmice, pentru prima oară in această 
lucrare. Aici, pulsul constant contrastează puternic cu tonul rapsodic al temei principale, plină de pauze, rabufniri 
si întreruperi. În al doilea rând, aceste optimi în stilul unui ritm de tobă par să sugereze o fixatie de rău augur. 
Această interpretare este confirmată de acompaniamentul liedului nr. 16 din ciclul Frumoasa morarita, D. 795 
(Die schâne Miillerin) de Schubert. Titlul liedului este Culoarea preferată (Die liebe Farbe). Aici, tânărul morar 
pare să renunţe la propriile sale planuri şi pretinde că de acum înainte va adopta culoarea rivalului său, vânătorul, 
îmbrăcându-se numai în verde. Nu este altceva decât o ultimă încercare disperată de a-i face pe plac fiicei 
morarului, atât de atentă la fiecare mişcare a vânătorului (vezi ex. 19). 


SSS EP pia 


In Grün will ich mich klei - den, in  grii-ne Thră-nen - wei - den: 


Ex. 19. F. Schubert, Die schéne Miillerin, nr. 16, Die liebe Farbe, mas. 5-9. 


Văzută astfel, nota repetată ar putea fi asociată cu obsesia pe care fecioara si tînărul morar o împărtăşesc fata 
de vânător şi culoarea sa emblematică. 


Tema secundară 


Tema secundară se aude ca o versiune euforică, în mod major şi mişcare ascendentă, a temei principale. Paul 
Bekker o numeşte „reflectarea transfigurată” a acesteia (verklărtes Gegenbild)8. Perioada inițială (antecedent + 
consecvent, măs. 36-39), expusă în octave care se încadrează în registrul alto, poate fi percepută ca un răspuns 
binevoitor la întrebarea temei iniţiale. Însă oprirea ezitantă din măs. 41, care readuce trimiterea inițială la 
„recitativ”, şi mai ales alterarea cromatică (cu rezonanţe patetice) a acestei măsuri în următoarea anulează 
„corectarea” în modul major, ducând imediat spre un Epilog în la bemol minor, într-un nou indice al toposului de 
tempesta: vezi ex. 20. Astfel se reinstaurează atmosfera disforică predominantă. 

În această cadență (măs. 41 și urm.) de la major la minor și de la tema secundară la Epilog se aude o figură 
retorică muzicală, care apare frecvent în muzica lui Haydn şi a lui Beethoven. Se numeşte anacolut şi înseamnă 
că ceea ce urmează nu este ceea ce se aştepta”. Într-un discurs, acest tip de construcţie se manifestă adesea ca o 
întrerupere bruscă în interiorul unei propoziţii, pe care vorbitorul o începe cu o anumită intenţie, în timp ce 
continuarea ia cu totul altă întorsătură. Din punct de vedere muzical, prima surpriză vine de la un crescendo, care 


27 Mai multe despre trimiterea la opera „Duetul dragostei” în cartea mea intitulată Mapping Musical Signification, § 8.4.1. 
28 Bekker, Beethoven, 126. 


29 Baldick, Oxford Dictionary, 11. Vezi, de asemenea, aposiopeza (reticentia), 22. Spre deosebire de metanoia, aici „corectarea” nu implică 
repetiție. 

nu duce spre forte, ci spre piano, mas. 39-41 (vezi ex. 20). Aceasta este, fără îndoială, o altă figură retorică 
emblematică pentru muzica lui Beethoven. 


Ceea ce se anticipa este cu siguranță repetarea şi încheierea perioadei temei secundare, mai ales după o primă 
temă atât de fragmentată şi evazivă. În schimb, este introdusă o cadență pe la bemol minor, după un crescendo al 
piano, urmat de o oprire; forte subito e minore, şi iar o oprire; pe urmă o rezolvare lungă şi sinuoasă a cadentei in 
registrul supraacut, pianissimo, printr-un al doilea katabasis, un alt cuvânt grecesc care descrie o figură muzicală 
retorică asociată de obicei unei catastrofe“. Acesta lărgește şi aduce culminatia cadentei structurale a 
Expoziţiei”!. Întregul grup tematic secund se întinde pe 16 măsuri. Tema principală se întindea pe 24 măsuri. 

Un detaliu interesant din punctul de vedere al interpretului este articulația, care se schimbă sensibil la măs. 41 
(vezi ex. 20). Tema secundară este marcată /egato, iar acum aceste două note din mas. 41 şi urm. apar non-legato, 
ca şi când ar fi două „silabe” diferite. În măsura următoare, după ce mişcarea sinuoasă se încheie, aceste două 
„silabe” se repetă, în forte, pline cu bemoluri și în mod minor. În majoritatea înregistrărilor, acest detaliu de 
articulaţie lipseşte, deşi este clar pentru ascultător că, dacă piano-ul însoţeşte sau împiedică să se desfășoare 
crescendo-ul, muzica a trecut brusc de la reprezentarea unei utopii, sau poate a unei viziuni, la realitatea crudă a 
unui prezent disforic. 

Mas. 41 şi urm. pot fi percepute ca o încercare eşuată de a repeta, confirma şi încheia ferm perioada anterioară 
de 4 măsuri, acum în registrul sopran. Speranţa că tema secundă a avut o contribuţie la Expoziţie este spulberată, 
şi nu vom mai regăsi mare lucru din ea în restul piesei. Aici, detaliul formal de nerepetare a Expoziţiei are o 
semnificaţie expresivă, dramaturgică, deoarece procesul de negare a posibilităţii unei mântuiri în La bemol major 
este definitiv, pentru totdeauna. De la dinamica piano, apărută pe neaşteptate în măs. 41, indicaţiile forte subito şi 
sforzato plasate pe timpul doi al măs. 42 marchează revenirea la bemolii modului minor şi sună ca un gest spontan 
de disperare, negând astfel tot ce a reprezentat tema secundă. Senzatia ireală, de improvizație care străbate tema 
secundară este subliniată de faptul că aceasta nu apare în niciuna dintre schiţele preliminare, nici chiar în prima 
versiune scrisă a Expoziţiei Sonatei, ci doar într-o etapă ulterioară a compoziţiei “?. 

În ceea ce priveşte acompaniamentul temei secundare, acesta este o adevărată provocare pentru interpret, atât 
din punct de vedere ritmic, cât şi dinamic. Hemiolele şi discreta accentuare anacruzică rezultantă, împreună cu 
scriitura extrem de densă din registrul, grav conferă o oarecare agitaţie acestui moment de oază. Majoritatea 
interpretilor evită acele anacruze „legănate” şi estompează totul prin pedală. Semnul legato pare să sugereze mai 
degrabă o pedalizare realizată prin degetele ferm ancorate în clape. 


30 Mai multe despre katabasis-ul cu caracter catastrofal în Grimalt, Mapping Musical Signification, 56. 
31 Hepokoski si Darcy, Elements of Sonata Theory, 282. 


32 Frohlich, Beethoven’s ,, Appassionata”’ Sonata, 3. Vezi, de asemenea, Hinrichsen, Beethoven. Die Klaviersonaten, 262. 

Epilog 


Tendinţa întregii Expoziţii spre o tăcere dureroasă este intensificata în Epilog, forte subito, in mas. 51 (vezi ex. 21). 


TPP Pz72f3f3 ae 


pile CEE 


Ex. 21. L. van Beethoven, Sonata op. 57/1, mas. 51-54. 


Epilogul Expoziţiei prezintă o secţiune in f/f de 10 măsuri, si o alta in p/pp de 5 măsuri. In prima predomină 
un acompaniament concitato, fără prezenţa vocii“. Violenţa acestei mişcări dezumanizate imprimă următoarelor 
pianti din mas. 54 si 58, precedate de noi „semnale cu rezonanţe patetice”, un caracter şi mai apăsător. În timp ce 
modelul se repetă în măs. 55, tensiunea dramatică şi gesturile de pianti se multiplică şi se intensifică, până la o 
nouă întrerupere a fluxului scriiturii in mas. 60, unde arpegiile de septime mişcorate curg către o cadență in 
La bemol major. A doua secțiune a Epilogului, începând de la mas. 61, adaugă indicatia suspirationes la pianti, 
p dim. al pp (vezi ex. 22). 


He 


UL! 


Ex. 22. L. van Beethoven, Sonata op. 57/1, mas. 61-64. 


Vidul de cinci octave, care separă cele două voci în măs. 65, este unul dintre semnele pustiului dezolant care 
străbate întreaga piesă. Este un semn spaţial de sorginte teatrală, pe care l-am întâlnit deja în tema principală a 
acestei parti. Totodată, caracterul laconic al întregului Epilog, în special al acestei a doua secțiuni, împreună cu 
nerepetarea Expoziţiei conferă „absenței vocilor” un caracter grandios si tragic, în sensul clasic“. Ținând cont de 
faptul că nici Expozitiile primelor parti ale Sonatelor op. 54, op. 90, op. 101, op. 109 si op. 100 nu se repetă, acesta 
pare sa fie un gest emblematic pentru perioada tarzie a lui Beethoven. Din punct de vedere retoric, el accentueaza 
ideea unui discurs „spontan”, hiper-subiectiv. 


Dezvoltarea primei parti 


Secţiunea Dezvoltării (începând cu măs. 66) respectă structura Expoziţiei, însă îi modifică în mod vădit fiecare 
element: A. tranziţie, B. Ar putea fi confundată cu o Expoziţie repetată, sau, mai degrabă, distorsionată. Cu alte 
cuvinte, Dezvoltarea pare să lărgească figura retorică definitorie a temei principale, metanoia. 

Semitonului ascendent initial fa-sol bemol, din mas. 67, i se răspunde cu fa-fa bemol, notat ca mi. Pentru a 
trece din la bemol în fa bemol minor, fără a părăsi nuanţa de pianissimo, „persona” muzicală face o primă încercare 


33 Mai multe despre stile concitato în cartea mea intitulată Mapping Musical Signification, 154, 155. 


34 Mai multe despre măreția clasicilor antici greci în lumina culturii germane a începutului secolului al XIX-lea în Brisson, Le sacre du 
musicien, 50 şi urm. 

de fanfară descendentă, afirmativă, apoi se corectează, retoric, in mas. 66 (vezi ex. 23). Tema principală în modul 
major pare să fie posibilă doar într-o „lume îndepărtată”, una complet scufundată in bemoli, ca in mas. 67-70%. 


ia & 
Da O re e a ama mama 
a reratersrsrsrsrarsrsc 


Ex. 23. L. van Beethoven, Sonata op. 57/1, mas. 64-78. 


Gestul ,,vocal” din A este dezvoltat si finalizat într-o cadență în două încercări, în mas. 75 şi, respectiv, 78, 
apoi curge către un forte subito şi minore surprinzător, în mas. 79. Această nouă fractură pare să confirme intuiţia 
că pasajul în Fa bemol (notat ca Mi major) a fost reprezentat ca fiind „ireal”. 

Aici, în măs. 79, începe cea mai aglomerată şi agitată secțiune a Dezvoltării, atât din punct de vedere tonal, cât 
şi al toposurilor, datorită faptului că trimiterea la tempesta se alătură „semnalului” ascendent din tema principală. 
De la mi minor se modulează în do minor şi la minor, prin intermediul dominantelor acestora, iar apoi, către o 
pedală pe la bemol, dominantă a lui Re bemol major, printr-o oscilare cromatică cu Si dublu bemol. 

Tranzitia, mas. 93-108, inversează ordinea ecourilor, având acum o mişcare ascendentă, în loc de una 
descendentă. Să comparăm, de exemplu, măsurile 98 şi 28. În plus, această secțiune este extinsă dinspre capătul 
ei, cu un contrapunct ,,vocal” la două voci şi o pedală pe dominanta lui Re bemol major, care va fi tonalitatea 
reprizei temei secundare. De notat că această tranziție este o secțiune non-tematică, dar totuşi una de natură 
„vocală”, spre deosebire de prima parte a Epilogului. 

Re bemol major sună ca un răspuns la tonalitatea La bemol a Expoziţiei. La fel ca într-o relaţie dintre dominantă 
şi tonică, pare a fi o mişcare de eliberare. Cu un bemol mai jos, tonalitatea conferă un caracter şi mai „ireal” acestei 
noi versiuni a temei secundare şi, prin urmare, şi „bunăstării” placide, armonioase, sugerate de prima sa apariţie, 
când contrasta atât de puternic cu disperarea subiectului principal. Oricum ar fi, în timp ce în Expoziţie repetiţia 
perioadei iniţiale a fost întreruptă, aici perioada ajunge să fie pusă la îndoială de la bun început, în măs. 110-113, 
într-un crescendo al forte (vezi ex. 24). 


ee 
eae ~ 

Ex. 24. L. van Beethoven, Sonata op. 57/1, mas. 109-113. 


Într-un vârtej de tensiune crescândă, o a doua încercare duce la o nouă cadență evitată V-VI spre Si bemol, cu 
încă un bemol mai jos. În cea de-a treia si ultima versiune a acestui modul, subiectul este fragmentat dinspre 
capătul lui, într-o serie de trei pianti consecutivi ce curg către un tumult de acorduri de septima micşorată, în 
fortissimo, cu pedala din dreapta (vezi ex. 25). 


35 Despre legătura simbolică, tradițională, dintre bemoli şi „alteritate”, vezi Grimalt, Mapping Musical Signification, 10f. 

Ex. 25. L. van Beethoven, Sonata op. 57/1, mas. 119-123. 


Ultimul acord din această inlantuire (mas. 122) a fost Do major, astfel că această desfăşurare pe întreaga 
claviatură a acordului de septimă micşorată pe mi (-sol-si bemol-re bemol), mergând de la măs. 123 pînă la 
măs. 133 şi de la fortissimo la piano, poate fi interpretată drept nona mică a acordului de septimă de dominantă a 
tonalitatii fa minor, tonalitatea principală a Sonatei. Într-adevăr, aceste zece măsuri acționează ca Dominantă, 
segmentul de retranzitie care, în teoria sonatei clasice, pregăteşte de obicei Repriza. 

Între măs. 109 (tema secundară) şi măs. 126 apare un remarcabil anabasis pe patru octave în bas. Din acest 
moment, linia melodică se dizolvă într-un katabasis până la re bemol din contraoctava (mas. 130), care fusese 
punctul de pornire pentru linia ascendentă. În mas. 130, tot fortissimo, reapare motivul „bătăii” din măsura 10, de 
la începutul Sonatei. Este o adevărată apoteoză a acestui motiv, care este din nou plasat într-un punct de cotitură 
al structurii, cu siguranță cel mai important înainte de Repriză. 


Repriza, Prima parte 


În Repriză, măs. 136, asemănarea dintre „motivul bătăii” și acompaniamentul în stilul unui ritm de tobă devine 
evidentă. În ciuda acestei pedale pe do, în optimi şi ritm ternar (12/8), senzaţia de vid din tema principală nu se 
pierde. Dimpotrivă, ea devine şi mai sinistră şi mai amenințătoare decât în cazul unisonului din Expoziţie. Nu doar 
din cauza pulsatiei persistente, ci şi pentru că pedala pe dominantă continua până la coroana din mas. 151. Charles 
Rosen interpretează această invadare din punct de vedere dramaturgic: permițând dramatismului dezvoltării să 
invadeze rezolvarea. Există, totuşi, un precedent semnificativ al acestui moment: repriza temei secundare din 
Introducerea la Creațiunea lui Haydn se desfăşoară tot pe o pedală dominantă. Lawrence Kramer percepe acest 
pasaj ca pe un semn de aporie, unul dintre numeroasele moduri prin care este reprezentat „haosul” în această 
lucrare“. 

În afară de această pedală pulsatorie, repriza temei principale ar fi identică, măsură cu măsură, inclusiv 
repetarea variată a măs. 17. Atâta doar că acum aceasta este în Fa major (măs. 152). În măs. 158, în loc să se 
îndrepte spre mi bemol, dominanta lui la bemol, ca în măs. 23, rămîne pe do, dominanta lui fa. Şi această ultimă 
secțiune a tranziţiei este, practic, identică, cu excepţia cadentei finale, care are o măsură suplimentară, conferind 
acestui pasaj un aspect mai ferm decât cel al corespondentului său din Expoziţie. 

Repriza temei secunde (Fa major, măs. 175) este, şi ea, identică, însă registrul profund în care este situată, în 
special acompaniamentul, întunecă semnificativ scena fata de Expoziţie, fără a atinge nici măcar o virgulă din 
principiile sonatei. Utilizarea expresivă a unor astfel de principii în cel mai discret mod este aici un reper al calității. 
În măs. 183-189, cadenta finală se extinde spre o nouă formulă „catastrofală”: un katabasis de sus până jos, in 
pianissimo, care se revarsă în prima secţiune a Epilogului, în forte fortissimo (vezi ex. 26). 


| 
— | 


eae = = i = Predal be cdi: EEE 
” 


== Sr E E 
Feu setiweue 


Ex. 26. L. van Beethoven, Sonata op. 57/1, mas. 185-189. 


La fel ca în cazul Expoziţiei (mas. 42), cadenta retorică din mas. 181 marchează o intunecare dezolanta, 
reprezentata prin revenirea la modul minor. Ambele parti ale Epilogului, forte si piano, sunt reluate intocmai. 


36 Rosen, Beethoven’s Piano Sonatas, 195, (,,allowing the drama of the development to invade the resolution”). 
37 Kramer, Classical Music and Postmodern Knowledge, 83f. 

Coda primei parti 


Coda, începând de la mas. 204, ar putea fi considerată o a doua dezvoltare. Are, de asemenea, două secţiuni, 
separate de indicatia Piu allegro, in mas. 239. La rândul lor, ambele secţiuni se impart în două, alcătuind împreună 
o structură chiastică (vezi Tabelul 1). 

MĂSURĂ 


MATERIAL TEMATIC ARMONIE 


204 


A 


fa minor — Re bemol major 


210 


B 


Re bemol major — fa minor 


218 


cadență 


fa minor: V 


239 


B 


I 


249 


cadenta 


257 


Tabelul 1. Structura Codei primei parti. 


Prima jumătate a Codei dezvoltă mai întâi tema principală, apoi pe cea secundară (mas. 210), urmată de o 
cadență foarte extinsă pe 21 de măsuri (218-238). Primele nouă dintre aceste 21 de măsuri prezintă un nou 
anabasis, de la si bemol din subcontraoctavă la re bemol din octava mică. Hemiola de la mâna dreaptă, limitată la 
o singură măsură în Expoziţie, în măs. 64, se continuă aici între măs. 204-206 pe primii doi timpi ai acestor trei 
măsuri, de fiecare dată pe nota lungă a basului (vezi ex. 27). 


Ex. 27. L. van Beethoven, Sonata op. 57/1, mas. 204-207. 


Subdiviziunea neobisnuita, de trei ori patru saisprezecimi (in loc de 4x3), este notata de Schenker intr-o nota 
de subsol a editiei sale, la pagina 426 din volumul III. 

La mâna stângă, o variantă a temei principale integrează imediat treapta a doua coborita şi o utilizează drept o 
septimă de dominantă pentru Re bemol major. Aceasta este tonalitatea noii variante a temei B: „ireală” datorită 
numeroşilor bemoli, „interogativă” și, în sfârșit, patetică. În loc să ofere o frază consecventă împăciuitoare, ca în 
Expoziţie şi Recapitulare, aici antecedenta se repetă, de data asta însă cu o concluzie disonantă (septimă micşorată, 
în măs. 214), cu ultima notă în interrogatio (ascendentă, în loc de descendentă) şi sforzato (ex. 28). 

Ex. 28. L. van Beethoven, Sonata op. 57/1, mas. 211-214. 


Acest gest retoric contrazice versiunea „fermă”, pastorală a acestei teme secundare, transformând-o într-o 
„întrebare cu rezonanţe patetice”. Următoarele trei măsuri transformă acel interrogatio şi rezolvarea lui într-o 
secvenţă, până cand „cântarea” devine absentă, in abruptio (anacolut), in mas. 218, în fortissimo. 

O interpretare organicist-unitaristă a acestui moment anticipează cadenta mare, lărgită excesiv, care culminează 
în Piu allegro. Cu toate acestea, din punct de vedere retoric, „interogaţiile” disperate, repetate obsesiv, se revarsă 
într-o tăcere asurzitoare, în fortissimo, de unde „cântarea” se retrage. Acum, armonia dezgolită este cea care, pe 
parcursul a douăzeci şi una de măsuri, amplifică cu o intensitate accentuată întrebările pe care această Coda le 
ridică cu privire la dihotomia din ambele Expoziţii, dintre „patetic” (A) şi „plin de speranță” (B). Indicatia de a 
tine pedala din dreapta apăsată (Ped.) contribuie la îndepărtarea acestui pasaj de un prezent narativ, desprins sonor 

de restul. La sfârşitul acestei prime secţiuni, in mas. 235, „bătăile”” revin in piano şi ritardando, pe acordul de 
dominantă a lui fa minor, cu o nonă mică cu rezonanţe patetice. 

A doua jumătate a Codei răspunde la întrebările din prima jumătate în patru moduri diferite. Iniţial, ceea ce ar 
putea fi considerat ca fiind cadenta structurală a întregii parti, in mas. 239, Più allegro, răspunde afirmativ la 
motivul „bătăii”, în mişcare ascendentă, pentru prima dată în întreaga piesă (vezi ex. 29). 


più allegro. , 


1) This exact reproducti 
supplied within parenthese 


Ex. 29. L. van Beethoven, Sonata op. 57/1, mas. 238-243. 


În al doilea rând, dacă primul A mai avea energie să moduleze, acest A concluziv se dizolvă in nemiscare și 
tăcere (vezi Tabelul 1). În al treilea rând, din punct de vedere dramaturgic, tema a Il-a este asimilată de prima, 
apărând astfel în modul minor, în măs. 240. După cum afirma cu perspicacitate Hans-Joachim Hinrichsen, există 
o ironie tragică în faptul că parcursul melodic al acestei teme se încheie tocmai aici, când este enunțată în modul 
minor. În cele din urmă, disonantele create de septimele micşorate din secțiunea cadențială precedentă primesc 
acum un sens melodic descendent, în mas. 243, 246. ,,Insistenta” retorică, întrerupând prima tentativă de rezolvare 
din măs. 245, amplifică precipitarea produsă de un tempo mai rapid. Urmează un nou episod de „dezumanizare” 
prin absenţa „vocii”, în mas. 249, cu cadente acordice antifonice pe ritmul motivului „bătăii”, repetate în două 
registre diferite, mai întâi convenţional, apoi, mai grav, în crescendo al fortissimo. 

O trăsătură remarcabilă a întregului Op. 57 este folosirea preferentiala a registrului grav, ca de exemplu în 
Expoziţia temei secundare, în această secțiune finală a Codei, sau la sfârşitul Expoziţiei Finalului. După cum am 
menționat la început, cea mai joasă nota la instrumentul lui Beethoven (Fa | din contraoctavă) este atinsă chiar pe 
prima notă din măs. 1 a acestei prime părți. 

Ultima versiune a temei principale, în piano, încheie întreaga parte, în măs. 257 şi urm. (vezi ex. 30). 


Ex. 30. L. van Beethoven, Sonata op. 57/1, mas. 257 până la sfârşit. 


Aceasta se combină cu un katabasis catastrofal cu caracter afirmativ, dar cu rezonanţe patetice, ca un răspuns 
definitiv la întrebarea iniţială din măs. 3-4. Dinamica piano/pianissimo, prin care se revine la murmurul iniţial al 
Sonatei, încalcă, din nou, regula implicită de a vorbi răspicat, care guvernează orice act de comunicare. Toată 
această soptire este ca şi cum ceea ce se spune n-ar trebui înțeles ca atare. Din punct de vedere retoric, aceasta 
retragere sugerează o rostire interioară adresată siesi, mai degrabă decât unui interlocutor. După cum afirmă Jiirgen 
Uhde, întreaga tragedie este pecetluită chiar din această primă parte”. 

Aici, reprezentarea „monologului interior” ar putea fi asociată cu indicaţiile inițiale de pedală. Desi rare, ele 
amintesc de un alt „monolog interior”, unul $i mai celebru, care deschide „Sonata Lunii”, op. 27, nr. 2. Aici, în 
ultimele măsuri ale acestei prime parti, interpretul trebuie să tina pedala apăsată de la cel mai grav Fal 
(din contraoctavă) până la sfârşit, în fortissimo, apoi în piano diminuendo al pianississimo (ex. 29). 


38 Hinrichsen, Beethoven. Die Klaviersonaten, 264. 
39 Uhde, Beethovens Klaviermusik, 213. 

Atât dinamica iniţială de pianissimo, cât si cea finală, pot fi înțelese mai bine în legătură cu rabufnirile 
fortissimo din mas. 17 si altele similare, sfidand regulile retoricii. De fapt, Beethoven schitase o incheiere a acestei 
parti in fortissimo”. În cele din urmă, a păstrat-o pentru Final, în favoarea acestei concluzii murmurate, la limita 
tăcerii. 

Prima parte a Appassionatei este un indiciu clar al arhetipului dramaturgic al „speranţei frustrate”, care nu este 
tocmai identic cu arhetipul tragic. Aici, finalul tragic este atins după ce a fost oferită speranța mântuirii, iar ulterior 
negată. Aceeaşi secvenţă arhetipală apare în ambele parti finale, legate una de alta printr-o indicație attacca. După 
oaza din Andante con moto, urmează, în final, un perpetuum mobile umbrit de suferință, fără pauză. În mod 
semnificativ, „marșul pastoral” din partea a doua este plasat în îndepărtatul Re bemol major, la distanţă de patru 
bemoli în sens descendent fata de tonică, şi, astfel, destul de departe de cadrul „acţiunii realiste”, reprezentată ca 
şi când ar fi la timpul prezent. În plus, încheierea părții în pianissimo, fără rezolvarea tensiunilor existente, este o 
mişcare retorică-dramaturgică, care deschide calea spre următoarele două parti, lăsând ascultătorul să reflecteze 
asupra continuării şi deznodământului. 

Criticii unitarist-organicisti laudă remarcabila economie de mijloace sau, dacă preferaţi, aspectul monotematic 
al acestei prime parti. O altă interpretare poate fi din punct de vedere expresiv, ca semn al unei „voci interioare”, 
al unui proces intern, închis, care nu este orientat spre lumea exterioară, pentru a o imita — cum ar face arta clasică 
şi clasicistă — ci spre interior. 


3 Partea a Il-a, Andante con moto 


Partea a II-a constă dintr-o temă cu trei variatiuni in crescendo (8 — 16 — 32) plus o repriză variată. Robert Hatten 
leagă concizia acestei parti mediane de strategia de ridicare progresivă a registrului si de creştere a ritmului cu 
fiecare variatiune, care în mod inevitabil se epuizează rapid“!. 

Relaţia dintre tonalitatea Re bemol major şi tonalitatea de bază a Sonatei, fa minor, este comparabilă cu cea 
dintre diversele piese în do minor de Beethoven şi temele lor secundare sau părțile mediane în La bemol major. 
Această treaptă a şasea coborâtă ar putea simboliza o evadare în „lumea de dincolo” a bemolilor: spre o utopie, 
sau spre viziuni ale trecutului. Aceeaşi relaţie poate fi observată şi în Sonata op. 31, nr. 2 în re minor, cu un Adagio 
în Si bemol major, sau în Cvartetul op. 132 în la minor, cu al său Heiliger Dankgesang în fa lidic. 

Variatiunea invită la stabilirea a două asocieri: cu improvizatia şi cu amintirile unor vremuri apuse. Poate şi cu 
refugierea în autonomia muzicii, într-o elaborare autosuficientă, în contrast cu expansiunea expresivă, disperată, a 
primei parti. Oricum ar fi, iregularitatile sunt aici atât de numeroase încât în loc de oază sau de utopie, aceasta 
parte mediană pare să reprezinte mai degrabă imposibilitatea lor. 

Tema constă din două perioade de 8 măsuri (vezi ex. 31). 


Andante con moto. 
i == 


TEN 
Ex. 31. L. van Beethoven, Sonata op. 57/11, începutul. 


Prima este o perioadă simetrică, iar a doua realizează un crescendo în trei valuri, urmat de o cadenta în piano. 
Retoricul sforzato din mas. 5 pe treapta a IV-a este neobişnuit, aidoma pianto-ului din bas, la anacruza mas. 7 — 
un element cu rezonanțe patetice, care pune sub semnul întrebării cadrul pastoral-martial si face legătura între 
Andante şi caracterul tragic al părţilor exterioare”. 


40 Frohlich, Beethoven 's „Appassionata ” Sonata, 97. 
41 Hatten, Musical Meaning in Beethoven, 88. 


42 in această legătură cu rezonanţe patetice dintre mas. 6 şi 7, Uhde (Beethovens Klaviermusik, 217) subliniază cvintele paralele dintre tenor 
şi bas. 

Se face frecvent o confuzie în legătură cu această temă si presupusa ei trimitere la un „imn sublim” (Schiff, 
Rosen, Feurich, Hinrichsen). În special la pianul modern, sunt frecvente schimbarea articulației in legato si 
interpretarea în Adagio, în stilul unui imn. Această legătură „sacră” are probabil de-a face cu imaginea stereotipă 
a lui Beethoven ca geniu divin, aşa cum este portretizat în grupul statuar al lui Max Klinger (1885-1902), 
reprezentându-l pe Beethoven aşezat pe un tron, îmbrăcat într-o robă clasică?. O altă cauză posibilă a acestei 
confuzii ar putea fi variatiunile din Op. 109, Gesangvoll, mit innigster Empfindung. Aici, se poate observa 
proverbiala „simplitate nobilă şi măreție liniştită” („edle Einfalt und stille Größe”) cu care J. J. Winckelmann a 
atras admiraţia poporului german pentru versiunea lor idealizată a artei şi culturii grecești antice. Însă prin 
asimilarea părţii Andante din Op. 57 cu ritmul arhaic de „Sarabandă” şi melodia imnică a Op. 109, ironia subtilă 
şi singularitatea absolută a acestui „refugiu” între două furtuni se pierd. 

Măsura în care acest caracter de imn a fost atribuit acestei piese, în ciuda indicatiilor contrare clare, reiese din 
aranjamentul pentru cor bărbătesc, în Do major, al lui Friedrich Silcher. Silcher (1789-1860) a fost compozitor şi 
culegător de cântece populare. El nu şi-a semnat adaptarea, ci i-a atribuit-o lui Beethoven (vezi ex. 32). 


N? 245. Hymne an die Nacht. 


L.van Beethoven 

frire titi: ee Peer zii E 


1. HellschonergliihndieSterne, grü-Ben ausblauer Ferne: Moch - te zueuchsogereflichn himme Iwiirts. 
2. Glüht nur, ihr gold-nen Sternewinkend ausblauer Ferne: Moch-te zu euchsogeme fliehn himmelwărts. 


fies reste titers Seats et ea 


Ex. 32. F. Silcher, Hymne and die Nacht, adaptarea părţii a Il-a a op. 57. 


xi 


Acesta este un exemplu izbitor al modului în care, în loc să vedem lucrurile asa cum sunt, putem cu ușurință 
să le vedem aşa cum vrem. Chiar dacă trebuie să modificăm ceea ce pretuim cel mai mult, tocmai pentru că le 
pretuim din punctul nostru de vedere, si nu din cel al obiectelor admiratiei noastre%. Mai exact, mai mult decât 
schimbările minore de armonie şi contrapunct, ceea ce iese în evidenţă este noul titlu: Hymne an die Nacht („Imn 
către noapte”, sublinierea noastră). Corespunzător genului respectiv, este adăugată şi indicatia Feierlich 
(„Solemn”). Remarcabile sunt şi schimbările de tempo si articulaţie, suprimarea acompaniamentului si a ritmurilor 
marţiale, precum şi adăugarea unui text de Friedrich von Matthisson şi a unei voci soliste. 

Întregul procedeu pare să rezolve „enigma inefabilă” (în cuvintele lui Jürgen Uhde)“ privind absenţa unei 
linii melodice din tema originală a lui Beethoven. Piesa constă, în esență, dintr-o succesiune de cadente la patru 
voci, cu adăugarea unei a cincea voci în a doua jumătate (vezi ex. 31). 

Tocmai această absență a melodiei ar fi un argument suficient pentru a dezaproba atribuirea caracterului de 
„imn”, din moment ce linia melodică reprezintă însuşi fundamentul oricărui imn. În plus, indicatia Andante con 
moto, împreună cu ritmul martial (punctat) şi articulaţia (non-/egato), i-ar putea indica interpretului să imprime 
muzicii un caracter de „marş”, desi nuantat de caracterul piano e dolce, precum şi de „ireala”, îndepărtata tonalitate 
Re bemol major. În analiza noastră, acesta este un indiciu pentru ceea ce a fost descris ca toposul de „marș 
pastoral”. Acest topos oximoronic apare destul de frecvent in muzica clasicilor vienezi, precum şi în cea a lui 
Brahms. Gustav Mahler şi-o asumă ca emblemă personală. 

Partea lentă din Simfonia în Mi bemol major, KV 543 de Mozart prezintă o asemănare atât de mare cu partea 
Andante din Op. 57, încât ne-am putea gândi chiar la o relaţie intertextuală între cele două. În Simfonia lui Mozart, 
un „marş pastoral” similar, cu aceeași indicație Andante con moto, este prezentat ca temă principală (vezi ex. 33). 


43 Mai multe despre apariţia imaginii post-romantice a lui Beethoven si critica aferentă in Comini, ,,Whence, Why, and Whither the Scowl?”. 
44 vezi Brisson, Le sacre du musicien, capitolul 3, L affirmation de la Griechentum. 

45 Jiirgen Uhde (Beethovens Klaviermusik, 191) condamnă destul de ferm acest procedeu. Probabil că se considera obiectiv şi corect. 

46 Uhde, Beethovens Klaviermusik, 215. 

47 Grimalt, Gustav Mahler’s Wunderhorn Orchestral Songs; Mapping Musical Signification, 183f., 222. 

Andante con moto 


Go == pia wo? wee goi 
CE == ES SES: 
F 


Ex. 33. W. A. Mozart, Simfonia KV 543/1, începutul. 


În Repriza din KV 543/II, începând de la măs. 68, orice ambiguitate legată de tonul ironic este spulberată prin 
adăugarea unui topos al „râsului” în măs. 77 şi urm. 

O altă cale de ieşire din confuzia legată de trimiterea la „imn” este interpretarea absenței melodiei — sau a unei 
voci — ca fiind una dintre numeroasele manifestări ale toposului romantic al „vocii interioare”. La fel ca in 
„Sonata lunii”, op. 27, nr. 2, sau ca în unele momente din partea precedentă, tensiunea se amplifică până la punctul 
în care expresia vocală (logosul) nu mai este posibilă. Aici, la fel ca în Op. 27, nr. 2, reprezentarea acelei „voci 
interioare” se face doar printr-un acompaniament acordic, în timp ce „vocea” reapare din refugiul său interior doar 
ocazional şi într-o manieră nearticulată. Dacă în Sonata in do diez minor (sau mai degrabă în re bemol minor”) se 
aud unele „semnale” în ritm punctat, aici, în măs. 10, 12 şi 14, o manifestare vocală prinde treptat contur, deşi 
fragmentat, ca într-o „bâlbâială” ezitantă. Primul arc de legato la vocea de sopran apare la a treia încercare 
„bâlbâită”, in mas. 14, cu indicatia rinforzando. 

In prima variatiune, caracterul iluminist, pre-revolutionar apare sub forma unei inversiuni carnavalesti. Functia 
melodica revine basului, in timp ce acompaniamentul, in valori scurte, confirmand parca absenta melodiei la vocea 


inițială de sopran a temei, este încredințat mâinii drepte (vezi ex. 34). 


Ex. 34. L. van Beethoven, Sonata op. 57/II, mas. 17-20. 


In plus, basul vine intotdeauna cu o optime prea tarziu, in valori lungi: tenuto, sincopat. Notele punctate din 
tema, din mas. 4 si 8, prezinta aici aspectul unor pasi furisati, comici. Odata stabilit basul ca voce principala, in 
partea a doua acesta va evolua în alternanță cu registrul sopran. În felul acesta, ironia vine să lumineze întunericul 
celor două parti învecinate. Oare câţi pianisti au îndrăznit să exprime această latură umoristică, urmând indicatia 
Andante con moto? Probabil la fel de puţini câţi au fost analiştii care s-au încumetat să scrie despre tonul ironic al 
acestei parti°®. 

Variatunea a II-a părăseşte registrul grav si se instalează într-un liric registru alto, în mişcare de saisprezecimi. 
Aici, o bună pedalizare la nivelul degetelor pentru /egatissimo va permite să iasă la suprafaţă ritmurile neregulate 
ale notelor superioare, in contrast cu melodia basului, încă vag marţială, dar si legato, astfel încât inversiunea 
melodică din sopran în bas să apară ca o glumă bunăs!. Cele trei „exclamaţii” pe partea neaccentuată a măsurii 
in crescendo sunt adoptate într-un mod destul de literal în măs. 42, 44, 46. 

Variatiunea a III-a continuă, dezvoltând-o progresiv, pe cea de a II-a, aşa cum se obişnuieşte într-un set de 
variatiuni. Din punct de vedere ritmic, fostele şaisprezecimi devin acum treizecisidoimi. Registrul urcă în sopran, 
şi chiar şi dincolo de el, practic, la cealaltă extremă a registrului iniţial grav al temei. Din punct de vedere dinamic, 
nuanţa fortissimo este atinsă doar aici. Pe de altă parte, reapar sincopele cu rezonanţe comice din variatiunea I. 
Sunt notate repetările fiecăreia dintre cele două parti, pentru a permite schimbul de voce a doua oară: figuratia in 
treizecişidoimi este preluată de la mâna stângă la mâna dreaptă, în ambele repetări. Epilogul acestei variatiuni 
curge către cea de-a patra variatiune, de fapt o Repriză variată a temei, printr-un katabasis în fortissimo, 
diminuendo al piano, până în partea de jos a claviaturii (mas. 79-80). 

Variatiunea finală, recapitulativă, este încă o dovadă a atenţiei pe care Beethoven a acordat-o registrului in 
această piesă. Fiecare segment de două măsuri trece din bariton în sopran, conferind crescendoului din a doua 


48 Grimalt, Mapping Musical Signification, 207. 


49 Despre toposul ,,dublei-intristari” (double-sombreness), vezi Grimalt, Mapping Musical Signification, 15, 16. Mai multe despre Sonata 
„Mondschein ” în acelaşi volum, 163, 235, 236. 
50 Tovey (A Companion to Beethoven 's Pianoforte Sonatas, 169) susţine că este singura lucrare a lui Beethoven străbătută de o „solemnitate 


x» 


tragica” in toate partile sale. 


51 pedalizarea la nivelul degetelor pentru /egatissimo este unul dintre ponturile pe care Beethoven i le-a lăsat nepotului său pe o copie a 
Studiilor lui Cramer. Aceste indicaţii aruncă multă lumină asupra practicii interpretării la pian din secolul al XVIII-lea. Mai multe despre 
adnotările lui Beethoven pe marginea Studiilor lui Cramer în Barth, 1992, în special în capitolul 3. 

jumătate, din mas. 90, 92 si 94, o strălucire remarcabilă. În legătură cu această repriză variată, Charles Rosen 
remarcă diferenţa esenţială dintre setul de variatiuni din muzica barocă şi din cea clasică: în primul caz, am avea 
un da capo; aici, avem o Repriză variată, ca într-o forma de sonată*?. Aici putem vedea „transformarea” invocată 
de Byron Almén (2008) ca o condiţie pentru a se putea vorbi despre o naraţiune muzicala**. Sau chiar arhetipul 
dramaturgic al Transformarii (Changeover), specific clasicilor vienezi maturi, unde trimiterile la vechiul regim 
(Ancien Régime) sunt înlocuite cu toposuri moderne, deseori cu material muzical identics*. 

Cu toate acestea, aşa cum s-a întâmplat în ambele teme secundare în mod major din prima parte, oaza este 
reprezentată ca o utopie. Este vorba mai degrabă de negarea acesteia. În cuvintele lui Jiirgen Uhde: „aspectul calm, 
armonios al părţii a II-a, în contextul mai larg al întregii Sonate, nu este unul real. Nu este poziţia atinsă de 
Do majorul din ultima parte a Sonatei «Waldstein», ci mai degrabă «visul unui prizonier». Partea a Il-a a Op. 57 
se defineşte prin lupta din primul şi al treilea «act» al tragediei, ca si când ar fi la modul «subjonctiv»”»>. 

Interpretarea părții mediane ca fiind „imaginară” este confirmată prin legătura dintre variatiunea a IV-a si 
finalul Sonatei. În mas. 96, ultima cadență deraiază într-un acord arpegiat de septimă micsorata, în pianissimo, aşa 
cum se întâmplase în prima parte. În termenii inceputului de secol XIX, aceasta este, fără îndoială, cea mai 
fracturată cadență posibilă. Pare să reprezinte prăbuşirea unui ,,vis” („subjonctivul” lui Uhde, „ca şi când”) într-o 
„realitate actuală”, adică în tragedia părților care o încadrează (vezi ex. 35). 


M 
— === = = 
Sr ini ai 
cag secco 
3 PP peleia 
3 ON Allegro: 


Allegro ma non tro 

Ex. 35. Beethoven, Sonata op. 57, tranziţia dintre II şi III. 


Acordul disonant se repetă cu o octava mai sus, în fortissimo, ca şi cand ar continua jocul variatiunii a IV-a, 
acum însă, cu indicatia ,,secco” pentru mâna dreaptă si, in schimb, ,,arpeggio” pentru mâna stângă. Indicatia 
„Attacca l'Allegro” arată că ambele acorduri in interruptio (mas. 96-97) au început, de fapt, tranziţia spre final. 
Această tranziţie este extinsă, deja în noul tempo, iar acordul care întrerupsese cadenta in Re bemol major este 
transformat în dominanta lui fa minor, incluzînd şi o nonă coborâtă, cu rezonanţe patetice. În ediţia lui Schenker 
folosită de noi, aceste măsuri de tranziţie primesc numerotarea din final, astfel că tema principală, în pianissimo, 
începe la măs. 20. William Kinderman remarcă modul în care această integrare aproape ciclică dintre o parte 
mediană, lentă, şi final devine emblema stilistică a lui Beethoven în acei ani (1804-1810). Beethoven face acelaşi 
lucru si in Sonatele „,Waldstein ” şi „Les Adieux”, precum şi în Concertul pentru vioară şi în ultimele sale două 
concerte pentru pian. Kinderman nu comentează aspectul retoric, dramaturgic, al procedurii, respectiv, 
reprezentarea unei „schimbări de perspectivă” improvizate, pe care ascultătorul o poate experimenta „în timp real”. 

Lawrence Kramer îl citează pe Donald Tovey, afirmând că Beethoven, la fel ca J. S. Bach, nu a fost niciodată 
mai serios ca atunci cand a stabilit figuratia ornamentală a variatiunilor părților lente din Apassionata, Concertul 
pentru vioară, Trioul op. 97, „Arhiducele ”, Sonata op. 111 sau Simfonia a IX-a“. Cu toate acestea, o interpretare 
umoristică a acestei parti mediane invită la înţelegerea întregii Sonate, nu ca o dramă reală, ci ca o reprezentare 
a ei. Această abordare pare mult mai convingătoare din punct de vedere istoric şi estetic decât analizele, care leagă 
lucrarea de biografia compozitorului. Se potriveşte şi cu mentalitatea idealistă din vremea lui Beethoven, 
continuator al concepțiilor estetice ale lui Schiller, potrivit căreia o operă de artă desăvârşită nu este niciodată o 


52 Rosen, The Classical Style, 503. 
53 Almén, A Theory of Musical Narrative. 
54 Mai multe despre arhetipul dramaturgic al „Transformării” (Changeover) in Grimalt, „A humorous narrative archetype”. 


55 „[...] die Friedens- und Harmoniegestalt des 2. Satzes ist im Kontext der ganzen Sonate nicht real, keine erreichte Position wie das C-Dur 
im letzten Satz der Waldstein-Sonate, sondern mehr «Traum des Gefangenen». Der 2. Satz von Op. 57 wird durch den Kampf im 1. und 
3. «Akt» der Tragödie als «Konjunktiv» definiert”. Uhde, Beethovens Klaviermusik, 191. 


56 Kinderman, Beethoven, 28. 


57 Tovey, Essays in Musical Analysis: Symphonies and Other Orchestral Works, ed. rev. (Londra, 1981), 11-117; Tovey, Essays in Musical 
Analysis: Chamber Music (Londra, 1944), 131f. Citat de Kramer, Music as Cultural Practice, 57. 


Lucrări de muzicologie 38, nr. 1 (2023) 
26 


Joan Grimalt 
Sonata ,,Appassionata” op. 57 de Beethoven: analiza unui interpret 


explozie de sentimente, ci transmiterea atent calculată a unui concept ideal**. S-ar mai putea adăuga că umorul, 
atât pentru artiştii iluministi, cât şi pentru romanticii timpurii, era un lucru cât se poate de serios. 


4 Partea a III-a, Allegro ma non troppo 


Finalul Op. 57 este în formă de sonată, cu precizarea că a doua sa parte este cea care se repetă (dezvoltarea şi 
repriza), şi nu expoziţia. În plus, ambele „teme” apar, din punct de vedere retoric, ca un murmur, iar din punct de 
vedere psihologic, ca o disforie. Joachim Kaiser, care era mai degrabă jurnalist decât muzicolog, se apropie de 
problema principală a acestei parti atunci când o numeşte, într-un joc de cuvinte intraductibil, gestaltete 
Gestaltlosigkeit, adică un fel de „informalism compus”. Cu alte cuvinte, Kaiser pare să se refere la toposul 
romantic al „vocii absente”, principalul rezultat al analizei noastre. 

În general, aspectele retorice muzicale au fost percepute de muzicieni şi cunoscători destul de târziu în secolul 
al XIX-lea. Acest lucru reiese dintr-o remarcă a prințului Bismarck. Bismarck a fost primul cancelar al Imperiului 
German, până în anul 1890. Potrivit unui prieten de-al său, marele om de stat a simţit în acest final „luptele şi 
suspinele unei vieți întregi”. „Supinele” ar putea reprezenta ceea ce împiedică subiectul muzical să-şi rostească 
textul fără obstacole. 

Tema principală urmează o logică retorico-dramaturgică ce ar putea fi interpretată ca un proces intern de 
conștientizare. Treptat, în trei paşi, se ajunge la o „linie poetică”. Poate dintr-o amintire, sau poate ca o noțiune 
spontană. Mai întâi, în măs. 20-27, apare doar acompaniamentul furtunos: şi, cel mai important, nu există voce. 
Treapta a doua coborâtă, cu rezonanțe patetice, numită si treapta napolitană, este o reflexie a gestului similar din 
prima parte. În al doilea rând, în măs. 28-35, aceluiași traseu armonic i se adaugă un pianto de două silabe în 
registrul sopran — și un bas sincopat. În al treilea rând, în măs. 36-50, pe registrul tenorului se profilează o versiune 
nouă, lărgită a gesturilor de pianti, în trei etape consecutive. Aceasta ar putea fi considerată tema principală a părții. 
Este reluată imediat şi fidel în registrul sopran, în măs. 50 şi urm. 

Între măs. 36 şi 43, o perioadă de [4+4] se continuă cu alte şase măsuri care eclipsează „lamentările” anterioare, 
în crescendo, culminând cu cele douăsprezece silabe ale unui „alexandrin” virtual, exact în momentul în care 
nuanţa inițială de pianissimo este abandonată pentru prima oară (vezi ex. 36). Altfel spus, printr-o formulă: 
traiectoria dramaturgică merge de la o şoaptă monotonă la Logos. 


SS = 
PP 3 

Ex. 36. Beethoven, Sonata op. 57/1, mas. 36-50 (mâna stângă). 


Cat de emotionant este atunci cand, dupa acei trei pasi consecutivi, subiectul muzical ajunge la o manifestare 
„vocală”, prin urmare, la o exprimare „verbală”, poetică, si face acest lucru într-un stil maiestuos, elevat, propriu 
metrului alexandrin. De pildă, toate tragediile clasice franceze sunt scrise în versuri alexandrine“!. 

Vocea absentă ar putea fi interpretată şi ca una dintre manifestările izotopiei romantice a „vocii interioare”. 
„Vocea absentă” poate fi descrisă ca un topos, sau ca o figură retorică specifică muzicii secolului al XIX-lea. 
Aceasta foloseşte stilul „spontan” al muzicii de cameră a secolului al XVIII-lea, unde compoziția si improvizatia 
erau încă aproape imposibil de diferențiat“. „Vocea absentă” reprezintă un subiect muzical a cărui imensă suferință 
îl lasă fără cuvinte. Acest „vid” cu rezonanţe patetice a fost reprezentat deja în ambele părți precedente. Alte 
exemple sunt Trioul Sonatei în Mi bemol major op. 7/11, Sonata op. 26/1 (Marcia funebre), unde rămâne doar 
acompaniamentul, în timp ce „moartea” pare să fie corelată cu absenţa unui „subiect vocal”. Sau Momentul muzical 
D. 780 nr. 4 în do diez minor de Schubert, unde, în ciuda legatoului, nu există nicio linie melodică clară. În niciunul 


58 Vezi Hinrichsen, Beethoven. Die Klaviersonaten, 268. 


59 Kaiser, Beethovens 32 Klaviersonaten und ihre Interpreten, 419. Interesant este că, într-un gest postmodern, Kaiser (1928-2017) revendică 
rolul interpretului într-o operă muzicală. 


60 „Das sind die Kămpfe und das Schluchzen eines ganzen Lebens.” Citat de Uhde, Beethovens Klaviersonaten, 192, care nu furnizează sursa. 
În schimb, Kinderman (Beethoven, 113) o face (Dennis, Beethoven in German Politics), şi pune în contrast comentariile lui Bismarck cu cele 
ale lui Lenin, care a văzut în Appassionata o „muzică supraomenească minunată” (Gorky, Days with Lenin). 


61 Mai multe despre tiparele metrice poetice in muzica in Grimalt, Traces of Metre and Prosody in Instrumental Music. 
62 pentru o prezentare a izotopiei romantice a „vocii interioare” vezi Grimalt, Mapping Musical Signification, 207. 
63 vezi Beghin şi Goldberg, Haydn and the Performance of Rhetoric. 

dintre aceste cazuri „vocea absentă” nu apare într-o secțiune contrastantă. „Vocea” lipseşte de la bun început, ca 
enunț principal. 

Acompaniamentul dezgolit cu care începe finalul, aşa cum arăta Jiirgen Uhde, poate fi asociat din punct de 
vedere motivic cu tema principală a primei parti. Mai întâi, acordului frânt descendent, apoi ascendent 
(I, mas. 1-2), i se răspunde cu un alt acord frânt, în sens invers: ascendent, apoi descendent (III, mas. 20-21). În al 
doilea rând, nota învecinată do-re-do (I, mas. 3-4) primeşte replica re-re bemol-do (III, mas. 20). În plus, în timp 
ce tema principală din partea I se încheie cu o semicadenta şi o coroană (I, mas. 16), aici o succesiune de cadente 
concluzive, potrivite unei parti finale, par să răspundă, din punct de vedere retoric, „întrebărilor” inițiale într-un 
mod definitiv. 

Pe lângă „vocea absentă”, tema principală a finalului se remarcă prin omniprezenta sa obsesivă şi mişcarea în 
şaisprezecimi în perpetuum mobile. Gestul ondulatoriu în circulatio al celor două măsuri inițiale se repetă de 
45 de ori, fără a-i număra şi derivatiile®. Astfel, după cum afirmă Jürgen Uhde, piesa se apropie de un „ritual 
primitiv”, culminând cu o Coda într-o stare psihologică de „frenezie” (Raserei)“. Şi într-adevăr, din moment ce 
nu se întrevede nicio speranță de izbăvire, având de ales între resemnare si rezistență, finalul imbratiseaza 
rezistența, din primul moment, până la ultimul. Din punct de vedere muzical, această „rezistenţă obsesivă” ia forma 
unei monotonii oarecum detaşate, atât din punct de vedere melodic, cât şi armonic. Charles Rosen a remarcat cum 
acest perpetuum mobile, care nu ar fi stârnit prea mult interes în muzica barocă, devine un element dramatic 
extraordinar în vocabularul expresiv al clasicilor vienezi®. 

Tranzitia începe la mas. 64. Perpetuum mobile este însoţit de un acompaniament tumultuos, care aminteşte de 
stile concitato din prima parte. Din punct de vedere pianistic, se remarcă maniera non-legato, fără utilizarea pedalei 
şi respectând indicatia Allegro ma non troppo şi măsura de 2/4. În majoritatea versiunilor actuale, acest final este 
interpretat cu valori de doimi, în loc de pătrimile indicate. Acest lucru face imposibilă articularea non-legato, clară. 

În măs. 72, treapta a V-a este atinsă rapid. Nu se acordă niciun armistițiu: chiar şi dominanta este estompată de 
modul minor. „Tema secundară” poate fi privită ca o formulă simplă: un fragment fără linie melodica (din nou), 
sau pur şi simplu o cadență napolitană în trei încercări aduse în două valuri, în mas. 75-79. Singurul său conţinut 
melodic este terta micşorată re bemol-do-si, cu rezonanțe patetice. Aici remarcăm o coincidență notabilă cu finalul 
Sonatei în fa minor op. 2, nr. 1, unde regăsim aceeaşi formulă, în mas. 22, cu funcţie similară. Odată ce treapta a 
V-a este atinsă, funcţia de „temă secundară” ar putea fi îndeplinită, dacă mai târziu, în măs. 34, nu ar apărea un 
nou subiect bine conturat pe treapta a V-a (vezi ex. 37). 

Ex. 37. Beethoven, Sonata op. 2, nr. 1/ IV, măs. 22-26. 


Aceeaşi figură apare in Sonata in mi minor KV 304/1 de Mozart, scrisă cu câțiva ani mai devreme, in 1778. 
Şi în acest caz, opera seria reprezintă cadrul generic al piesei. Figura oscilantă a tertei micsorate este prezentată 
în mod similar în poziție subordonată de acompaniament, fără profil tematic, la mâna dreaptă a pianului (vezi ex. 
38). 


64 Uhde, Beethovens Klaviermusik, 195. 
65 Mai multe despre figura retorică Circulatio în cartea mea intitulată Mapping Musical Signification, 78. 
66 Uhde, Beethovens Klaviermusik, 206. 


67 Rosen, The Classical Style, 61-62. Despre violența sugerată de perpetuum mobile, vezi linkul către toposul de tempesta în Grimalt, Mapping 
Musical Signification, 100 şi urm. Hatten (Musical Meaning in Beethoven, 338, n. 24), remarcă, în terminologia sa proprie, că perpetuum 


mobile este o caracteristică „marcată” în stilul clasic, şi una „nemarcată” în baroc. Mai multe despre mișcarea perpetuă la Beethoven si Schubert 
in Hatten, Interpreting Musical Gestures, 244-249. 

Ex. 38. Mozart, Sonata pentru pian şi vioară KV 304/1, mas. 17-33. 


Epilogul (mas. 96) constă dintr-o serie de cadente, începând cu o imitație la două voci a temei principale și 
încheind cu ritmul derivat din dublarea motivului „bătăii”. Procesul este întrerupt de o nouă răbufnire catastrofală 
a unui acord de septimă micşorată in mas. 112, acoperind întreaga claviatură de sus până jos, în fortissimo, 
printr-un anabasis-katabasis flamboyant. Figura „catastrofei” se termină, ca de obicei, în registrul profund al 
basului®’. În schimb, pentru a încheia Expoziţia primei părţi, senzaţia de ameţeală in fata unei prăpăstii 
dezastruoase fusese sugerată printr-o distanță insurmontabilă între cele două mâini. 

Urmând calea „rezistenţei obsesive” trasată de începutul finalului, Dezvoltarea nu se dezvoltă prea mult, nici 
din punct de vedere motivic, nici armonic. Începe de la bara dublă 118, în pianissimo, transformînd acordul 
precedent de septimă mişcorată în dominanta lui si bemol minor cu nonă coborâtă, cu rezonanţe patetice. Din punct 
de vedere tematic, muzica nu se îndepărtează de pulsatia iniţială de perpetuum mobile; din punct de vedere tonal, 
rămâne în si bemol minor pe parcursul a 30 de măsuri, cu o cvintă mai jos: un bemol în plus. Această monotonie 
contrastează puternic cu forțele dinamice ale „formei de sonata” şi cu intensitatea puternică a secțiunii de 
Dezvoltare a primei parti. 

Două cadente consecutive lărgite în această tonalitate întunecată includ sexta napolitană, do bemol, în mas. 130 
şi 138. A doua oară, în măs. 135, registrele de sopran şi alto aduc schimbul cromatic si bemol-la becar-si bemol, 
în imitație, care aminteşte de fragmentul pe care l-am numit, putin forţat, „tema secundară”. Se potriveşte, în orice 
caz, cu tonul general de lamentatie al întregii Sonate. Poate fi legat şi de nota învecinată din „recitativul” (mas. 3-4) 
primei parti, reactionand la „semnalul” initial. 

În măs. 142, această notă învecinată este lărgită, luând forma unui nou motiv, deși fragmentat, asemenea celor 
precedente. Prezintă trei sincope consecutive în sforzato pe nota învecinată, ceea ce conferă figurii un oarecare 
profil motivic şi un caracter patetic. Pentru prima oară, mişcarea de saisprezecimi nu mai are aspectul unor scări 
ondulatorii, ci al unui acompaniament de „coarde ciupite”%. La a treia repetare, noul motiv revine la tonică, 
fa minor. Desi acesta ar fi putut fi un moment stabilizator, calmant, armoniile disonante şi secvențele în care 
motivul se repetă, sempre forte, în registre diferite, imprimă acestui pasaj un caracter contrastant, însă fără 
diminuarea tensiunii dramaturgice. 

Secventarea noului motiv din dezvoltare conduce, cum era de aşteptat, către dominantă, însă nu direct, ci 
printr-o secţiune concluzivă pe tonică, anticipată deja în măs. 158. Aici începe o cadență de mari dimensiuni, 
più forte, apoi fortissimo, cu imitații între cele două mâini. În forma de sonată, o astfel de cadență amplă încheie 
de obicei Expozitiile. În mod ciudat, însă, în acest caz, ea servește ca retranzitie spre Repriză. Înainte de aceasta, 
un nou irruptio al acordului de septima micşorată, în piano, diminuendo al pianissimo, întrerupe cadenta când totul 
părea încheiat, în măs. 184. Acest acord disonant pare să joace un rol „antagonist” venit din afara discursului. 
Poate fi comparat cu apariţia disruptivă a reprezentării unui cutremur într-un spectacol teatral”. 

Aici şi, de asemenea, pentru scurt timp, în Coda, mişcarea continuă de şaisprezecimi este întreruptă. Senzatia 
de redundanta şi oboseală amplifică sentimentul tragic: subiectul muzical pare a fi reprezentat ca fiind prins într-o 
cușcă de sunete din ce în ce mai lente, fără voce. Din punct de vedere retoric şi structural, rezultatul este o pauză 
în ritmul dramaturgic şi o întârziere substanţială a Reprizei. Uhde vorbeşte despre „pauze de epuizare” 
(Erschâpfungspausen) şi despre „neputință” (Ohnmacht). Întregul fragment este pur instrumental. Prevalenta 
trimiterii la sonoritatea corzilor ciupite amplifică tensiunea creată de absenţa logosului, a „vocii umane”. Cel mai 
clar corelativ expresiv, atât al perpetuumului mobile, cât şi al „absenței vocii”, ar putea fi „dezumanizarea”, 
reprezentată pe un ton patetic. 


68 Grimalt, Mapping Musical Signification, 56. 

69 Despre conotatiile spatiale şi generice ale acompaniamentului de „coarde ciupite”, vezi Grimalt, Mapping Musical Signification, 207. 
70 Mai multe despre dramaturgia și retorica muzicală în Grimalt, Mapping Musical Dramaturgy (în curs de apariţie). 

71 Uhde, Beethovens Klaviermusik, 208. 

Ex. 39. Beethoven, Sonata op. 57/01, mas. 211-213. 


In mas. 211 exista o discrepanta vădită între manuscris şi prima ediție. În MS, do pătrime din bas era legat de 
do optime cu punct. Se pare că această variantă îi aparţine lui Beethoven, în timp ce în prima ediţie acest legato 
lipseşte (vezi ex. 39). Repetarea celui de-al doilea Do în această măsură are avantajul de a suna ca o trimitere la 
ritmul „semnalului” inițial, din prima parte a Sonatei. Pe YouTube, însă, nici Andras Schiff, şi nici Claudio Arrau, 
Nikolai Luganski, Murray Perahia sau Lang Lang, care interpretează la piane moderne, nu respectă acest lucru. 
Pe un pian istoric, fortepiano, Shuann Chai o face, spre deosebire de Ronald Brautigam. Paul Badura-Skoda nu 
marchează această repetiţie nici la pianul modern, nici la fortepiano. 

Repriza nu are un efect reconfortant asupra ascultătorului. Mai degrabă îl copleseste, odată cu revenirea 
mişcării perpetue, ondulatorii, care fusese întreruptă pentru scurt timp de secţiunea precedentă, parcă în așteptarea 
unei noi revelații. În schimb, revenirea temei principale spulberă speranța unui deznodământ fericit, cum s-ar 
cuveni într-o comedie. Tonul elevat, dimpotrivă, sugerează ascultătorului iminenta unei tragedii. O versiune 
prescurtată a temei principale este abil sugerată în măs. 212, în timp ce, de fapt, are același număr de măsuri 
precum modelul său din Expoziţie, desi cu adăugarea unui contrapunct în sopran, în mas. 221, repetat şi secventat, 
conferindu-i un caracter variat. Noul motiv este expus pe un ton resemnat. Din punct de vedere retoric, el reprezintă 
un nou „mormăit”. În punctul său culminant, in mas. 226, un pianto emfatic semnalează o oarecare prezență 
umană, dureroasă, pierdută în mijlocul atâtor mișcări mecanice. 

Pasajul corespunzător punţii, mas. 256, în loc să conducă la do minor, modulează la fel — fără a părăsi materialul 
motivic al secţiunii A — în Re bemol major. De acolo, respectându-se schema metrică a Expoziţiei, se ajunge la 
motivul „temei secunde”. Acesta urmează fidel gruparea măsurilor din prima parte a mişcării, de data aceasta însă 
într-un registru strident, extrem de înalt. 

Epilogul (mas. 288) este aproape identic cu cel al Expoziţiei: are 2 măsuri în plus. Intra în irruptio într-o noua 
criză provocată de acordul de septimă micşorată din mas. 302/1, ceea ce duce la repetarea integrală a acestor două 
secțiuni de formă, Dezvoltarea şi Repriza. Senzatia de mişcare circulară creată de acompaniamentul temei 
principale domină întreaga parte, care acum pare să se învârtă în gol, fără să găsească vreo ieşire, şi nici cuvinte 
pentru a se exprima. 

Pentru a doua oară, Epilogul este extins cu câteva măsuri către o tranziţie spre Coda, în Presto, măs. 308. 
Joachim Kaiser (Beethovens 32 Klaviersonaten und thre Interpreten, 420) găseşte calificativul perfect pentru acest 
moment: o „bătută” (germ. Stampftanz, eng. stompdance). Incoerenta fata de tonul serios al restului Sonatei, la 
limita unei răsturnări grotesti de situaţie, este şocantă. Mai întâi armonia rămâne pe tonică, apoi trece în relativa 
majoră, iar apoi întregul „dans” se repetă de parcă scena ar fi părăsit decorul tragic, intrând în altă încăpere. Pentru 
interpreţi, o modalitate de a face acest moment disperat credibil, după tot ceea ce s-a spus, este de a prezenta 
Presto-ul în valori de doimi, într-un contrast clar forte/piano, şi un ritm cu adevărat frenetic. Versiunile care 
îmbrăţişează aici cumpătarea clasică, încercând să evite notele greșite, ratează ironia tragică a acestui moment, 
precum şi şansa de a explora o variantă rară a stilului patetic”. 

Într-o a doua secţiune, începând de la măs. 325/2, Coda revine în forte la mișcarea inițială obsesivă, 
întortocheată, însă acum mai rapidă şi cu accente sforzato pe timpi slabi la mâna dreaptă. Tema principală se 
impune din nou, însă acum se transformă, din „val”, într-un vârtej frenetic. Caracterul este concluziv: sunt tot mai 
puţine lucruri de spus. Acest al doilea segment se repetă, cu o octavă mai sus, în măs. 333. Măs. 341 marchează 
începutul unei faze de lichidare, în fortissimo. Lichidarea este un semn emblematic al stilului lui Beethoven, prin 
care se semnalează concluzia. Finalul este atins prin acorduri frânte în şaisprezecimi la ambele mâini, de la un 
capăt la altul al claviaturii, şi cu pedala apăsată, pentru a conferi un caracter catastrofal definitiv acestui ultim 
katabasis. 

În finalul Op. 57, preponderența cadentelor pare să ofere un răspuns final tuturor proceselor „interogative” 
rămase deschise în partea I, reprezentând, poate, nişte aşteptări pline de speranţă. Din punct de vedere retoric, 
caracterul laconic al primelor două parti, dar în special al părţii I, este înlocuit de redundanta excesivă a acestei 
ultime părți tumultoase, năvalnice, sugerând o obsesie tragică. 


72 Grimalt, Mapping Musical Signification, 94f. 

Concluzii 


Demersul nostru analitic a inceput prin prezentarea aspectelor formale si interpretarea lor din punct de vedere 
expresiv. De exemplu, nerepetarea din prima parte, sau repetarea celei de-a doua secțiuni din final. În al doilea 
rând, au fost abordate aspecte teatrale si legate de toposuri. Trimiterile la recitativ, la unisonul amenintator sau la 
Duetul dragostei, aparţinând cadrului sonor specific operei, aduc clarificări şi oferă un fundament decisiv pentru 
interpretarea lucrării. Aspectele spaţiale par să joace aici un rol special. Acesta este un lucru neobişnuit în 
repertoriul clasic. În continuare, au fost semnalate si comentate aspecte retorice precum metanoia sau anacolutul. 
Din punct de vedere intertextual, există şi alte lucrări de Beethoven scrise în aceeași tonalitate sau cu traiectorii 
dramaturgice similare, precum Sonata op. 2, nr. 1 (1795), Cvartetul op. 95 (1810) sau uvertura Egmont. Aspectele 
de ordin dramaturgic au jucat, şi ele, un rol important în analiza noastră. În cele din urmă, o lectură hermeneutică 
globală a tuturor rezultatelor analitice a dus la înţelegerea in Op. 57 a „absenței si tăcerii ca semn simbolic”. 

Într-adevăr, Op. 57 ar fi putut fi etichetat drept „tragic”, mai degrabă decât ,,pasional”, ținând cont atât de 
traiectoria dramaturgică, cât şi de tonul elevat predominant — cu foarte puţine excepții, cum ar fi ironia fină din 
partea mediană şi „bătuta” din Coda finalului. În cuvintele lui Jürgen Uhde: „Aici este scrisă povestea unei voințe 
puternice, una care doreşte să schimbe condiţia existentă, dar lupta nu duce la eliberare”. 

Joachim Kaiser remarcă faptul că odată cu fractura creată de acest final, un întreg mod de a scrie sonate este, 
de asemenea, zdruncinat”. După Op. 57, timp de mai bine de patru ani (1805-1809), Beethoven a încetat să mai 
scrie sonate, trecând apoi la un stil şi mai individual, adaptat fiecărei lucrări noi, începând cu op. 78 în Fa diez 
major. 

Cât despre relația ambivalentă pe care Beethoven o stabilește cu convențiile generice, nu ar fi exagerat să 
spunem că le foloseşte atunci când îi convine, şi în acelaşi timp le extinde sau le combină. În Repriza temei a Il-a 
din prima parte, de exemplu, convențiile, par să facă jocul propriei sale agende dramaturgice. Este de remarcat 
faptul că muzica pentru pian a lui Beethoven, la fel ca a majorităţii compozitorilor romantici înainte de Liszt, se 
supune regulilor implicite ale sonatei, respectiv genului domestic. Cu puţine excepţii, sonatele sale ating cele mai 
înalte culmi ale ambiţiei expresive fără a necesita altceva decât arsenalul pianistic, pe care orice doamnă îl avea la 
îndemână la începutul secolului al XIX-lea: game, arpegii, acorduri, melodii acompaniate, puţin contrapunct. În 
Op. 57, însă, şi mai ales în sonatele târzii, paleta tehnică încorporează momente din arsenalul concertelor 
profesionale. 

Dacă „tragedia” este cadrul estetic şi psihic recunoscut, „protagonista” Op. 57 ar putea fi „tăcerea patetică”, 
reprezentînd neputinta de a pune suferinţa în cuvinte. Parcă pentru a întări această interpretare, în MS apare o 
coroană pe pauza de la sfârșitul părții a III-a'5. In mod similar, o altă coroană de la sfârșitul primei parti pare să 
ofere o pauză pentru tranziţia emoțională către oaza centrală a piesei. Tema „tăcerii” ar putea fi legată de tăcerea 
surditatii, adică de incapacitatea compozitorului de a percepe cuvintele sau sunetele, fie ele de alinare sau de altă 
natură. În mod evident, aceste interpretări biografice tind să devină excesive şi neconvingătoare în majoritatea 
cazurilor. Dar acest automatism a fost generat tocmai de aceste piese scrise în prima jumătate a secolului al XIX-lea 
şi, în special, în „perioada de mijloc” a lui Beethoven. Piese precum Appassionata, prin urmare, sunt printre 
puţinele în care astfel de interpretări biografice ar putea avea un sens. 

Dintr-o perspectivă istorică mai largă, trebuie remarcat modul în care tonul „elevat” al Op. 57, precum şi al 
altor lucrări similare, a contribuit decisiv la crearea unei „muzici clasice” de un larg prestigiu social. Pe vremea 
lui Beethoven, muzica nu avea demnitatea sau locul în viaţa socială pe care urma să îl dobândească în a doua 
jumătate a secolului al XIX-lea. Încă din 1790, Kant a aşezat muzica după poezie, înțelegând că senzaţia este 
inferioară reflectiei, iar pentru el muzica aparținea plăcerilor senzoriale, mai degrabă decât culturii '6. Lucrarea lui 
Beethoven şi maniera în care a fost interpretată în secolul al XIX-lea au fost determinante pentru această 
schimbare. 

